Skupština grada donela set odluka o zaštiti kulturno-istorijskih celina | Grad Beograd\nSkupština grada donela set odluka o zaštiti kulturno-istorijskih celina\nGradski odbornici usvojili su set odluka koje se, kako je obrazložio zamenik gradonačelnika Goran Vesić, odnose na zaštitu kulturno-istorijskih celina Beograda.\nUsvojene su dopune Odluke o komunalnoj inspekciji, izmene i dopune Odluke o postavljanju tezgi i drugih pokretnih privremenih objekata na teritoriji grada, izmene i dopune Odluke o postavljanju bašte ugostiteljskog obejkta, izmena i dopuna Odluke o postavljanju privremenih objekata na teritoriji grada, kao i izmena i dopuna Odluke o promeni osnivačkog akta javnog preduzeća za obavljanje delatnosti od opšteg interesa za grad „Beogradska tvrđava”.\n– Radi se o Dositejevom liceju, području Knez Mihailove ulice, Topčideru, Kosančićevom vencu, Skadarliji i Svetosavskom platou, koji je u postupku proglašenja za kulturno-istorijsku celinu. Oni će biti pod nadležnošću „Beogradske tvrđave”, koja će voditi računa o tome kakve bašte tamo mogu da budu postavljene, kakvi suncobrani, gde bašte smeju da se postave, kako će se rekonstruisati fasade, kakve reklame smeju da se postavljaju, a sve to kako bi ove istorijske celine bile očuvane ne samo zbog turista već i zbog svih nas – istakao je Vesić.\nOn je podsetio da je do sada u Beogradu rekonstruisano više od 140 fasada, da su u toku radovi na još 70 u Zemunu, kao i na fasadama u Brankovoj ulici i drugim lokacijama.\nNa danšnjoj sednici usvojene su i odluke o dopuni odluke o lokalnim administrativnim taksama, otpisivanju potraživanja prema Institutu „Goša” i „Hidrotehnici”, kao i Rešenje o davanju saglasnosti na konačni nacrt javnog ugovora o javno-privatnom partnerstvu sa elemntima koncesije u obavljanju komunalne delatnosti javnog prevoza putnika na minibus ekspres linijama na teritoriji grada.


Stiže Han - s kim će razgovarati u BG, a s kim u PR | Srbija izbori 2020\n» Stiže Han - s kim će razgovarati u BG, a s kim u PR\nEvropski komesar za pregovore o pristupanju Johanes Han dolazi u Beograd gde će razgovarati sa predsednikom Srbije Aleksandrom Vučićem.\nHan zatim odlazi u Prištinu, potvrđeno je Tanjugu u Evropskoj komisiji.\nHan tokom jutra stiže u Beograd, a kako je rečeno u EK, on će se u prepodnevnim časovima sastati sa predsednikom Vučićem, a onda nastaviti put za Prištinu.\nOsnovna tema razgovora komesara Hana i u Beogradu i u Prištini biće odluka kosovskih vlasti da nametu takse na robu iz Srbije i Bosne i Hercegovine. "Komesar će ponoviti stav EU, pozvati na povalačenje ovih mera i naglasiti potrebu za fokusiranjem na popravljanju dobrosusedskih odnosa i regionalne saradnje što su principi koje su Kosovo i svi partneri sa Zapadnog Balkana prihvatili", saopšteno je u Komisiji.\nU Evropskoj komisiji u petak su najavili da će se Han u Prištini sastati sa samošnjim zvaničnicima Hašimom Tačijem, Ramušom Haradinajem i Kadri Veseljijem kao i sa predstavnicima opozicije.\nPortparolka EU Maja Kocijančić je prethodno za Tanjug potvrdilia da je Han zbog nametnutih mera od strane Prištine u kontaktu sa liderima i Beograda i Prištine i da se razgovara o hitnoj potrebi smirivanja situacije i spuštanja napetosti.\nŠefica EU diplomatije Federika Mogerini zatražila je ukidanje taksi i u direktnom razgovoru sa Tačijem.\nZa sada nema potvrde da će se evropski komesar Johanes Han sastati s predstavnicima Srpske liste tokom posete Prištini, izjavio je poslanik i potpredsednik Srpske liste Igor Simić.\nOn je za RTS rekao da će poslanici Srpske liste ostati u zgradi kosovske skupštine tokom noći i sačekati Hanov dolazak, iako on uopšte nije stavio na svoj dnevni red susreta u Prištini i sastanak s poslanicima Srpske liste.\n"Ono što smo dobili kao odgovor na zahtev da se sastanemo sa njim nakon što smo započeli ovaj demokratski politički protest jeste da su oni primili poruku. Isto su nam potvrdili i predstavnici EU u Prištini", rekao je Simić.\nPoslanici Srpske liste zatvorili su se u nedelju u zgradi kosovske skupštine u Prištini, gde će ostati do dolaska Johanesa Hana koga žele da upoznaju sa situacijom i potencijalnom humanitarnom krizom s kojom će se suočiti srpski narod, ukoliko se taksa od 100 odsto na robu iz centralne Srbije hitno ne povuče.\n"Naša odluka je da ćemo ostati ovde da se mirno i demokratski borimo za prava srpskog naroda, a sa druge strane, očekujemo da Johanes Han, ali i svi u EU imaju sluha za probleme s kojima se Srbi suočavaju na KiM", rekao je Simić.\nKada je reč o taksi koja je uvedena, Simić je rekao da to znači blokadu distribucije srpskih proizvoda u srpskim sredinama.\n"Ako znamo da bukvalno sve što troše Srbi na prostoru KiM dolazi iz centralne Srbije, to znači da ovih dana već imamo situaciju da klizimo ka humanitarnoj krizi zbog nedostaka hrane, lekova. Štampe nema već 10. i 11. dan na prostoru KiM, a sama situacija je napeta", dodao je Simić.\nPodsetio je i na, kako navodi, protivpravno hapšnje sugrađana u severnoj Kosovskoj Mitrovici, napad na potpredsednika Srpske liste Milana Radoičića, kao i na seriju drugih jednostranih poteza Prištine zbog kojih je život Srba na KiM u poslednjih nekoliko meseci zaista otežan.\nGeneralni sekretar Ministarstva spoljnih poslova Veljko Odalović izjavio je da bi bilo dobro da se evropski komesar EU za proširenje i susedsku politiku Johanes Han sastane danas sa predstavnicima Srpske liste jer se postupci Prištine najviše tiču Srba na Kosovu, i da od njih čuje šta se dešava na Kosovu.\nUveren sam da će predsednik Srbije Aleksandar Vučić to i preneti Hanu prilikom susreta, rekao je Odalović, gostujući u jutranjem programu Radio televizije Srbije.\nOdalović je rekao kako veruje da će Hah, povodom uvođenja taksi na srpsku robu, uputiti jasan zahtev da Kosovo odustane od "avantura i provokacija" kako bi se stvorio normalan ambijent za život i za nastavak dijaloga Beograda i Prištine.\nOn je rekao da smatra da rezultat posete Hana Prištini treba da bude konkretan, inače ne vidi smisao njegovog dolaska, a očekuje da dešavanja u narednim danima krenu u pozitivnom pravcu.\nPrema rečima Odalovića, iz međunarodne zajednice stizale su poruke protiv uvođenja taksi ali često "s pola usta" tako da je neophodno da one budu "sa više jačine".\nKomentarišući informaciju da su Solomonska Ostrva povuka priznanje Kosova kao nezavisne države, Odalović je rekao da će biti još takvih slučajeva.\nTo je rezultat politike koju vode Aleksandar Vučić i Ivica Dačić koji objašnjavaju međunarodnoj zajednici kakve opasnosti stvara ponašanje kosovskih vlasti, rekao je Odalović.


Europska centralna banka zadržava kamate nepromijenjenim – Fokus.ba\nAkteri na finansijskim tržištima očekivali su smanjenje ključne kamate za 10 baznih poena, radi poticanja privrede eurozone uslijed strahovanja da bi regiju uskoro mogla zahvatiti recesija\nEuropska centralna banka (ECB) odlučila je zadržati referentne kamatne stope na nepromijenjenom nivou, iznenadivši tržišta, koja su očekivala smanjenje stope zbog aktuelne pandemije koronavirusa.\nKamatna stopa na glavne operacije refinansiranja zadržana je na nula posto, kamata na prekonoćne pozajmice je ostala 0,25 posto, a na depozite položene kod ECB-a i dalje iznosi -0,5 posto.\nNegativna referentna kamata od 0,5 posto ima za cilj potaknuti banke da pozajmljuju novac klijentima, a ne da ga deponiraju kod centralne banke.\nIstovremeno, centralna banka eurozone je najavila mjere podrške bankarskom kreditiranju i proširila program otkupa obveznica za 120 milijardi eura.\nECB je osigurao dodatna sredstva za dugoročne, jeftine kredite bankama, kako bi im osigurala potrebnu likvidnost.\nU priopćenju ECB-a se navodi da će se evropske banke moći zaduživati po kamatnoj stopi od minus 0,75 posto, što bi ih trebalo potaknuti da pozajmljuju novac od centralne banke, kako bi povećale kreditiranje kompanija i građana.\nAkteri na finansijskim tržištima očekivali su smanjenje ključne kamate za 10 baznih poena, radi poticanja privrede eurozone uslijed strahovanja da bi regiju uskoro mogla zahvatiti recesija.\nPredsjednica ECB-a Christine Lagarde izjavila je na konferenciji za novinare da je “širenje virusa COVID-19 zadalo velik udarac perspektivi rasta globalne ekonomije i ekonomije eurozone i da je povećalo volatilnost na tržištima” te da vlade trebaju pripremiti ambiciozne fiskalne odgovore kako bi suzbile posljedice pandemije, prenosi Al Jazeera.\n– Čak i ako je epidemija privremene prirode, ona će imati znatan utjecaj na ekonomsku aktivnost. Vlade i sve druge institucije pozivaju se da poduzmu pravovremene i ciljane akcije kako bi otklonite ovu prijetnju javnom zdravlju, obuzdale širenje koronavirusa i ublažile ekonomske posljedice – rekla je Lagarde.\nDodala je da je naročito potreban ambiciozan i koordiniran odgovor fiskalne politike radi podrške poduzećima i radnicima koje je ova zdravstvena kriza izložila riziku.\n#christine Lagarde#evropska centralna banka#koronavirus


eKapija | Novi projekti niških i bugarskih privrednika - U planu zajedničke obuke, investicioni forumi i tematske turističke rute\nIzvor: Jugmedia | Utorak, 02.07.2013.| 09:26\nNovi projekti niških i bugarskih privrednika - U planu zajedničke obuke, investicioni forumi i tematske turističke rute\nPrivrednici iz Niša i bugarskog grada Pernika počeli su realizaciju projekata "Poslovanje bez granica" i "Otkrij nepoznatu stranu Balkana".\nCilj prvog projekta je jačanje međusobne privredne saradnje, razmena znanja i iskustava, i privlačenje stranih investitora. Drugi projekat osmišljen je tako da poveća međusobnu turističku razmenu Srbije i Bugarske.\nOba projekta realizovaće Regionalni centar za razvoj malih i srednjih preduzeća iz Niša, Regionalni poslovni centar za pomoć MSP iz Pernika i Fondacija za razvoj preduzetništva iz Sofije, uz podršku pretpristupnog fonda Evropske unije.\nVođa bugarskog dela projekta "Poslovanje bez granica", Simon Iliev, istakao je da su za povećanje konkurentnosti malih i srednjih preduzeća sa ovog prostora neophodne strane investicije.\n- Planirali smo da u okviru projekta održimo dva trodnevna treninga o izradi strategije za privlačenje investitora i teritorijalni marketing. Predvideli smo i organizaciju dva investiciona foruma, formiranje srpsko-bugarskog poslovnog saveta, informativne i promotivne aktivnosti, kao i izradu zajedničkog Internet portala - rekao je Ilijev.\nProjekat "Poslovanje bez granica" trajaće godinu dana i koštaće nešto više od 120.000 EUR.\nProjekat "Otkrij nepoznatu stranu Balkana" trebalo bi da stanovnicima Srbije i Bugarske približi turističku ponudu niškog regiona i bugarskog regiona Montana.\nPredviđeno je da se u okviru njega napravi sedam tematskih turističkih ruta, njihova filmska prezentacija i po jedna radionica za svaku rutu. U planu je i otvaranje info-kioska u Nišu i Montani.\nOvaj projekat vredan je oko 144.000 EUR i takođe će biti realizovan u narednih godinu dana.\nRegionalni centar za razvoj malih i srednjih preduzeća Niš\nPoslovanje bez granica\nOtkrij nepoznatu stranu Balkana\nturistička razmena Srbije i Bugarske\nRegionalni poslovni centar za pomoć MSP Pernik\npomoć malin preduzećima\npomoć srednjim preduzećima\nFondacija za razvoj preduzetništva Sofija\nsrpsko bugarski poslovni savet\nIMMOFINANZ proslavio četvrti rođendan u Srbiji - 10 STOP SHOP ritejl parkova kao potvrda uspešnog poslovanja 22.11.2019.\nOd Surčina do Obrenovca bez plaćanja putarine - Uskoro izgradnja pristupne saobraćajnice od Surčina 22.11.2019.


Marko Đurić prešao Merdare, preuzela ga srpska policija\nM. K. 26. marta 2018. 18:46\nDirektor Kancelarije za KiM Marko Đurić, koji je danas popodne uhapšen u severnoj Kosovskoj Mitrovici, kososvska policija privela je u sedište te službe u Prištini.\nĐurić je priveden danas popodne u Kosovskoj Mitrovici gde je zajedno sa Nikolom Selakovićem učestvovao u razvgoru u okviru unutrasnsjeg dijaloga o KiM.\nSrbi u Rudaru blokirali magistrani put\nU mestu Rudare, između Zvečana i Kosovske Mitrovice, Srbi su, posle privođenja direktora Kancelarije za KiM Marka Đurića, postavili dva kamiona, i tako blokirali magistralni put.\nOsuda „događaja na Kosovu“, BG i PR da pokažu uzdržanost\nPovodom hašenja direktora Kacelarije za KiM na Kosovu portparolka Evropske komisije Maja Kocijančić kaže da EU oštro osuđuje današnja dogašanja na Kosovu\n”Pozivamo vlasti obe strane i Kosva i Srbije da pokažu neophodnu uzdržanost i ozbiljnost kako trenutna situacija na Kosovu ne bi dalje eskalirala”, poručila je Kocijančić.\nPorparolka Evropske komisije Maja Kocijančić kaže da se sva pitanja od zajedničkog interesa moraju rešavati kroz okvir dijaloga kome posreduje EU i koji za ”konačni cilj ima normalizaciju odnosaizmeđu Kosova i Srbije”.\n”EU oštro osuđuje današnje događaje na Kosvu, koji se kreću suprotno od normalizacije odnosa. Mi očekujemo od Srbije, koja se nalazi u procesu pregovora o pristupanju EU, i Kosova, koje primenjuje Sporazum o stabilizaciji i pridruživanju, da u potpunisti, na rečima i delu, poštuju dogovoreno u dijalogu”, naglasila je Kocijančić u pisanom saoštenju.\nOna je navela da su predsednici Aleksandar Vućić i Hašim Tači potvrdili u petak svoju posvećenost cilju normalizacije odnosa između Srbije i Kosova.\nĐurića „deportuju“, na putu za Merdare\nĐurić je uhapšen popodne u severnoj Mitrovici nakon što je, kako se navodi, na Kosovo ušao bez prethodno pribavljene dozvole.\nKosovska policija je Đurića privela u policijsku stanicu u Prištini, a potom je izveden pred sudiju za prekršaje.\nDirektor Kancelarije za KiM Marko Đurić sproveden je večeras na administrativni prelaz Merdare, gde ga je preuzela srpska policija.\nĐurića je ranije danas uhapsila kosovska policija u severnoj Kosovskoj Mitrovici, nakon što su bacili šok bombe i direktora kancelarije za KiM „izvukli“ iz sale u kojoj je održavan skup u okviru unutrašnjeg dijaloga o KiM.\nPovodom tog događaja predsednik Srbije Aleksandar Vučić zakazao je hitnu sednicu Saveta za nacionalnu bezbednost koja je u toku.\nOštro osuđujem (tvrdim i oštrim glasom) Šiptare koji stalno biju i čak i ubijaju Srbe svako malo! Srbi su fini, demokratski, miroljubivi i pokorni ljudi koji sve žele da reše kompromisnim dogovorima. Nadasve, Srbi mogu mnogo da trpe. Želim da istaknem da ni oni ni bilo koji drugi ne mogu da nas biju koliko mi možemo da trpimo. Eto, Đurić… Nedavno I sam AV! Eno mnogih bijenih i ubijenih širom Kosmeta i Srbije, pa i šire… I, mi, Srbi ćemo, bar dok oni vode ljude Srbe, i dalje dostojanstveno trpeti! Ali, umoriće se svi batinaši i ubijaši srpskih ljudi! Onda će da im bude žao a mi ćemo oprostiti (kao i mnogima dosad) i bićemo veliki prijatelji, kao sa svima u svetu, čak i onima koji nas, možda, nisu bili i ubijali! Živela naša STRADIJA!\nKakvo poniženje za čitavu naciju! I na sve to ona drogirana budala Trifunović na šiptarskom im poručuje: Zadržite ga\nLjuba pre 1 godine\nNe treba mnogo filozofirati, Šiptari zabranjuju da Srbski političari odlaze na Kosovo – treba im samo parirati: Svi šiptari koji sa Kosova putuju preko Srbije za zapadnu Evropu, sa Srbskim pasošima, treba im zabraniti prolaz kroz Srbiju. Ja živim u jednoj zapadnoevropskoj državi i imam mnogo loša iskustva sa šipratima., oni pljuju na naše pasoše (sa kojima putuju) jer njihovi Kosovski-šiptarski pasoši niko ne priznaje, pale ih, pa se onda obraćaju našim konzulatima sa zahtevom da im se izda drugi, navodno su ga izgubili, i tako unedogled. Njima treba oduzeti sve Srbske putne isprave, pa neka putuju po Evropi sa šiptarskim pasošima – ako ih neko primi.


AMERIKA PRETI RUSIJI: Evo kakvo će oružje stvoriti\nepa07890797 A photo released by the official North Korean Central News Agency (KCNA) shows the successful launch from a submarine of a Pukguksong-3, a new-type ballistic missile by the Academy of Defence Science of the Democratic People's Republic of Korea, in the waters off Wonsan Bay of the East Sea of Korea, 02 October 2019. According to South Korea's Joint Chiefs of Staff (JCS), North Korea again fired balistic missiles toward the East Sea ahead of the envisioned resumption of the stalled denuclearization talks with the United States. EPA-EFE/KCNA EDITORIAL USE ONLY\nPretnju Donalda Trampa da će stvoriti „najmoćnije“ nuklearno oružje ako ne postigne dogovor sa Rusijom o kontroli naoružanja ruski eksperti ocenjuju kao populističku izjavu u kontekstu predizborne kampanje.\nGlavni urednik časopisa „Nacionalna odbrana“ Igor Korotčenko smatra da su takve izjave isključivo namenjene za unutrašnju političku upotrebu i da su pre svega usmerene na birače, američke vojnike i vojno-industrijski kompleks, koje treba uveriti da su SAD spremne i odlučne u nameri da sačuvaju „nuklearno liderstvo“.\nAmerika ne sme izgubiti prvo mesto kada je reč o nuklearnom naoružanju\n– To je populistička izjava namenjena izbornoj kampanji za drugi predsednički mandat. SAD imaju i tako dovoljno efektivne nuklearne snage, a za njihovo obnavljanje potrebno je nekoliko decenija. Tramp ne može ništa da napravi ni za godinu, ni za dve, a ni za pet. To je tehnički nemoguće i ne postoji praktična potreba za tim – rekao je ekspert.\nKako mediji prenose, američki predsednik je izjavio da konstantno uvećanje nuklearnog arsenala Rusije i Kine primorava Ameriku da reaguje i poveća rashode u toj oblasti. Tramp je dodao da Moskva i Peking nisu zainteresovani za trku u naoružanju, jer ona podrazumeva trošenje ogromnih novčanih sredstava na nuklearno oružje, ali dok sporazuma o kontroli naoružanja ne bude, Amerika ne sme izgubiti svoje liderstvo u ovoj oblasti.\nVojni ekspert Andrej Golovatjuk smatra da je cela priča o savremenom ili zastarelom nuklearnom oružju neadekvatna, jer je ono po prirodi stvari uvek na najvišem tehničkom nivou u svim zemljama koje ga poseduju.\n– Govoriti da su nuklearne snage Amerike, Rusije ili bilo koje nuklearne zemlje „najmoćnije“ je smešno, jer se nuklearno oružje svih pet nuklearnih država nalazi na istom nivou. Dovoljna je jedna nuklearna bomba da bi se narušila ravnoteža, ili samo paritet i svetski poredak koji trenutno postoji – rekao je ekspert.\nRuski analitičari smatraju da navodi Donalda Trampa da SAD već poseduju „superbrze rakete“ isto spadaju u red „predizbornih“ izjava, na šta ukazuju tehnički razlozi.\n– Tramp mnogo govori. Te rakete koje imaju SAD su razrađene pre nekoliko decenija i nema ničeg suštinski novog u sastavu američkih nuklearnih snaga i neće se pojaviti u narednih pet-šest godina. Za ciklus projektovanja, stvaranja i proizvodnje savremenog raketnog naoružanja potrebno je nekoliko decenija. Moguće je da za deset, petnaest ili dvadeset godina SAD obnove svoj arsenal, ali sada nema praktične potrebe za tim – rekao je Korotčenko.\nSve priče o uvećanju budžeta za stvaranje novog oružje usmerene su na izbornu kampanju, ali i na jačanje pregovaračkih pozicija SAD u odnosu na Rusiju i Kinu ako dođe do razgovora o sporazumu o kontroli naoružanja, saglasni su eksperti.\nPodsetimo, Sporazum o merama za dalje smanjenje i ograničenje ofanzivnog oružja START 3 ističe početkom sledeće godine. Iako Amerikanci još nisu izneli konačan stav po pitanju produžetka tog sporazuma, američki zvaničnici su izjavljivali da bi sporazum sa Rusijom trebalo da uključi i drugo oružje, kao i sredstva za isporuku koja se razvijaju u Rusiji. Osim toga, američki predsednik Donald Tramp je već nekoliko puta izjavio da u taj sporazum treba uključiti i Kinu, čemu se vlasti u Pekingu kategorički protive.\nPrethodni tekstUBISTVO U CRNOJ GORI: Herceg Novi blokiran\nSledeći tekstDODIK: Srpska izlazi iz BiH, neće nas zaustaviti ni SAD


Glumac Nebojša Dugalić odbio ponudu iz inostranstva jer vređa Srbiju! - Film - Region - Vesti - Svet Plus\n10:25 15. JUN 2020.\nGlumac Nebojša Dugalić ispričao je za magazin "Gloria" da je odbio unosnu ulogu iz inostranstva, jer bi Srbiju predstavila u negativnom kontekstu.\nDugalić je pričao i o izazovima glume kao posla, ulogama zbog kojih žali i projektima na koje je ponosan.\n"Bila mi je ponuđena uloga iz inostranstva, i nisam se dvoumio da je odbijem jer je sadržala repliku sa pominjanjem Srbije u negativnom kontekstu. Trebalo je da igram nekog Srbina prebeglog u Ameriku, karikaturalno pojednostavljenog lika po modelu opšte slike formirane u svetskoj javnosti vezane za našu zemlju i sve što je srpsko. Sećam se da je, pre svega, bio loš tekst koji sam želeo da zaboravim, i da sam hteo, ne bih mogao u tome da učestvujem," ispričao je on.\n"Ne mislim da taj gest odbijanja zaslužuje naročitu pohvalu, u pitanju je nešto samorazumljivo," rekao je skromno glumac.\nDugalić je ispričao i da žali što nije igrao u filmu i seriji "Montevideo, Bog te video", ali je ponosan na dve druge uloge u serijama.\n"Pre svega mi je žao zbog 'Montevidea', ali sam nadoknadio to ulogama u serijama 'Žigosani u reketu' i 'Senke nad Balkanom"- rekao je glumac kojeg ćemo gledati i u drugoj sezoni serije "Državni službenik".


Arogancija predsednika Kosova Hašima Tačija prema mediјima - ResPublica\nPredsednik Republike Kosova, Hašim Tači, u poslednje vreme je povećao njegovo pojavljivanje na konferencijama za štampu. Centralna tema pres konferencija sa novinarima je proces političkog dijaloga između Kosova i Srbije. „Korekcija granica“ kao ideja prezentovana od samog predsednika, pretstavlja središnji deo o kome novinari postavljaju pitanja na adresu Tačija. S druge strane, predsednik je optužio novinare za proizvodnju „lažnih vesti“ sa željom da ih obeshrabri u njihovom svakodnevnom poslu. Osim sa novinarima, predsednik je upao u jednom velikom broju polemika sa drugim novinarima u vezi sa diskusijama sa njihovim kolegama iz politike. Takav je bio i slučaj u emisiji „Rubikon“ na televiziji KTV.\nU vremenskom intervalu od 15 minuta, predsednik Tači je bombardovao novinara Adriatik Kelmendija sa rečima „lažeš, manipulišeš, klevećeš“. Ovo je usledilo otkako ga je Kelmendi upitao za repliku sa bivšim predsednikom vlade Albanije Sali Beriša o pitanju granica.\nPolemika sa distance predsednika Kosova Hashima Tačija sa bivšim predsednikom vlade Albanije Sali Beriša\nDa vidimo o čemu je predsednik Tači optuživao novinara Kelmendija da laže? 4 avgusta ove godine, u vremenu kada je tema o „korekciji“ granica dobijala prve reakcije, Sali Berisha se izjasnio protiv menjanja granica inicirano od Tačija i – kao što je napisao on na Fejsbuku – „protiv bilo kakve forme rasparčivanja, podele ili trgovine sa teritorijom Kosova i protiv diskusije o ovom pitanju“. „Ovo je još jedno poništavanje Kosova oslobođenog u 1999 godini, u međunarodnim dokumentima priznatog od 115 zemalja, obuhvaćajuči i 95 posto slobodarskih zemalja u svetu“, je reakcija Beriše prema ideji o korekciji granica. Ove komentare Beriša je izjavio posle sastanka sa nekoliko predstavnika Albanske Demokratske Partije Preševske Doline, predvođenih od Ragmi Mustafe; u vremenu kada su političari iz Preševske Doline bili primljeni od najviših pretstavnika Prištine.\nSamo nekoliko sati kasnije, na Fejsbuku je reagovao predsednik Republike Kosova. Ali drugačije od Beriše za koga neki medijumi su izveštavali da je to njegov stav protiv podele, za post Tačija su izveštavali kao za napad prema Sali Beriši, iako Tači mu nije spomenuo ime. U njegovom statusu Tači je rekao da Kosovu ni najmanje nisu potrebni saveti onih koji su sa političke scene odstranjeni sa masovnim glasanjem. „Posebno na onim izborima u periodu između 1992-1997 godine kad su trgovali i pravili sa njihovim prljavim radnjama da preživi vojna i policiska mašinerija balkanskog kasapina Slobodana Miloshevića“, je napisano u reakciji Tačija.\nMedijumi na Kosovu i u Albaniji su izvestili o oštrom sukobu između bivšeg premijera Beriše i predsednika Tačija bazirano upravo na zadnjem komentaru ovog drugog. „Tači odgovara sa oštrim tonom Beriši....“, je bio naslov Novine Ekspres da bi produžio sa statusom od 4 avgusta.\n„Ja govorim o fenomenima, ne govorim o imenima“, produžio je dalje Tači u intervju za KTV. Debata je produžila nekoliko nedelja za redom i njegova kancelarija nije demantovala izveštaje da je Tači napao Berišu ili debatu sa distance među oba političara. I sam bivši albanski premijer, zatim je napravio još jednu, drugu repliku na ovu temu, negirajući sve pretenzije koje su bile nabacane u statusu predsednika Tačija. U periodu godina 92-97 Albanija u jedno snažnom suočavanju u svetskoj diplomatskoj areni je zadala završni udar Srbiji”, izjavio je Beriša u jednom intevju za televiziju „Dukađini“.\nZato, bazirajući se na ovim izjavama i polemikama koje nisu bile demantovane ni od jedne ni od druge strane, postavlja se jednostavno pitanje: gde laže novinar ukoliko samo izveštava ili se bazira na samim izjavama dvojice političara? Ima i drugih stvari koje demaskiraju predsednika Tačija. Jeli bio Sali Beriša na čelu države kada je „balkanski kasapin“ (Milošević) pravio masovne kriminale u Hrvatskoj i Bosni?\nO kome drugom može da aludira predsednik Kosova kada kaže „maknut je s vlasti sa masovnim glasanjem protiv“, kada u Albaniji se zna javno da je glavno rivalstvo između dve glavne partije – Socijalističke partije i Demokratske partije, koja je sada u opoziciji, čija emblematična figura je upravo Sali Beriša. Ukoliko se ne odnosi na Sali Berišu, zašto Tači javno ne kaže kome je namenio ove reči? Sva ova pitanja koja su bez odgovora od predsednika Tačija, jasno pokazuju da on pokušava da pravi jednu formu tautološke igre u televiziskom studiju ali on nikako ne može da odbegne fakte prošlosti. Svakako, ovakav jezik se ne može ignorirati zato što u suštini predstavlja direktan napad prema faktima i argumentima, a istovremeno predstavlja i potcenjivanje rada novinara.\nZa Gentianu Begoli, predsedince Asocijacije novinara Kosova (АNК), takođe je jasno kome se obraća predsednik zemlje (Kosova) sa njegovim reakcijama.\nIzjava Tačija je došla posle suprostavljanja prema njegovoj ideji za korekciju granica od strane bivšeg premijera Albanije, Sali Beriše. Bez obzira na fakt da predsednik nije spomenuo ime, njegovo aludiranje je bilo jasno i da se odnosi na vreme vladanja Sali Beriše u periodu 1992-1997, o onome što je napravljeno ili nije od njegove strane i prema optuživanjima koja su javna već duže vremena i koje smo čuli u raznim formama“, kaže Begoli.\nPristup Predsednika Kosova prema drugim domaćim medijima\nAli, istina je da ovo nije prvi put predsedniku da upotrebi takav jezik prema novinarima. Ardiana Tači–Mehmeti radi u istoj medijskoj kući sa Adriatik Kelmendijem. „Fake news, fake news, fake news, čista laž“, bio je odgovor predsednika Tačija na ponovljena pitanja novinarke KTV Ardiana Tači-Mehmeti, u vezi definisanja koncepta korekcije granica. „Posle ovoga, ја neću sa nekom velikom voljom da idem na njegove pres konferencije, iako su one već bile učestale, baš zato što su njegove izjave bile iritirajuće, bilo je etiketiranja o `fake news`. Svakako da ja neću biti obeshrabrena, produžiću moj rad i postavljaću pitanja koja treba da budu postavljena i ponavljaću ova pitanja, ukoliko je potrebno, i po 10 puta“, kaže Tači-Mehmeti. Za novinarku Begoli, upotrebe ovakvog jezika od strane političara ima jasni cilj. „U nedostatku fakata i argumenata, političari uobičajeno upotrebljavaju ceo njihov arsenal da bi neutralizirali novinara, da ga odvuku od teme i da naprave novinara manje verodostojnim, ali loše u ovome je da neki političari ne biraju govor ili sredstva za napad na novinare ili za njihovo etiketiranje“, kaže ona.\nStanje medija na Kosovu u očima međunarodnih organizacija\nKonflikt političara ili drugih interesnih grupa sa novinarima zbog njihovih izveštavanja nije neka nova pojava. U ovogodišnjem izveštaju od organizacije „Freedom House“ o „Slobodi u svetu“, Kosovo je ocenjeno kao „delimično slobodna“ zemlja. „Vlada i različiti biznisi utiču na linije uređivanja, a novinari veoma često izveštavaju o uznemiravanju i pretnjama“, kaže „Freedom House“.\nI u izveštaju o napredovanju za 2018 godinu naglašava se o udvajanju broja novinara koji, upoređeno sa prethodnom godinom, su dobili pretnje ili su fizički napadnuti.\nZa novinarku Begoli, ovaj govor je opasan i pretstavlja napad na slobodne medije. „Zbog sile koje imaju političari, ovaj prilaz etiketiranja novinara je opasan i pretstavlja direktno mešanje u slobodi medija. Istovremeno direktni napad prema ličnosti novinara i otrovni jezik prema njemu u sebi nosi pokazivanje sile i podstiče i neku treću stranu da napada novinare“.\nPojava verbalnih napada koji imaju za cilj omalovažavanje u očima javnosti, profesionalnog rada novinara, pa čak i u televiziskom studiju i na konferencijama za štampu, treba da budu uzeti sa dubokom uznemirenjem od strane novinara ali i od strane javnosti. Zabrinutost još više raste kada to dolazi od lidera zemalja koji treba da budu oni koji garantiraju slobodu izražavanja.\nMolimo Vas pročitajte pravila o komentiranje ili preuzimanje\nOvaj napis je podžan u okviru projekta finansiranog od Kancelarije Evropske Unije na Kosovu a implementiran od BIRN-a i od ANK (Asocijacije Novinara Kosova). Sadržaj ovoga napisa je ogovornost autora i na bilo koji način ne može se smatrati kao stav Evropske Unije ili BIRN-a ili ANK.\nArroganca e presidentit të Republikës së Kosovës H...\nАроганцијата на косовскиот претседател Хашим Тачи ...\nСреда, 23 Јануари 2019 100% nije tačno\nСреда, 23 Јануари 2019 100% e pavërtetë\nСреда, 23 Јануари 2019 100% невистина


FoNet portal :: Pretraga / tagId=144842\nŠefica delegacije Kongresa lokalnih i regionalnih vlasti Saveta Evrope Karla Dejonge izjavila je danas da bi u Srbiji ubuduće trebalo da se izbegne istovremeno održavanje izbora za različite nivoe vlasti, kao i to da predsednički i parlamentarni izbori bace u zasenak lokalne probleme i pitanja, što se desilo na izborima u nedelju.\nJedinstvo, razum i mir\nPredsednički kandidat Zdravko Ponoš povodom nemilih scena na ulicama naših gradova još jednom je pozvao na jedinstvo, razum i mir.\nPredsednički kandidat Patriotskog bloka za obnovu kraljevine Srbije Boško Obradović izjavio je da Srbija ima budućnost ako se ujedinimo i ako prave vrednosti dođu na pravo mesto, saopštio je danas pokret Dveri.\nDecentralizacija cele Srbije\nPredsednički kandidat koalicije Ujedinjeni za pobedu Srbije Zdravko Ponoš ocenio je danas da je priča o decentralizaciji u Srbiji dosta izokrenuta, jer se misli samo na Vojvodinu i druge sredine gde su manjine dominantne, iako treba da se odnosi na celu zemlju.\nPredsednički kandidat koalicije Ujedinjeni za pobedu Srbije Zdravko Ponoš položio je danas, povodom 23. godišnjice NATO agresije, venac na spomenik stradalim vojnicima Garde i pacijentima bolnice "Dragiša Mišović" i poručio da je i to jedan od razloga zbog čega smatra da Srbiji nije mesto u NATO.\nJačanje domaće privrede\nPredsednički kandidat koalicije NADA Miloš Jovanović istakao je danas da je sukob koji se dogodio u Ukrajini pokazao koliko je važno da Srbija ima snažnu domaću privredu, kako bi se umanjile posledice ekonomske krize.


Vučić, Brnabićeva i Dačić primili u oproštajnu posetu holandskog ambasadora\nIzvor: RTS, 23.Jul.2019, 16:08\nPredsednik Aleksandar Vučić primio je u oproštajnu posetu ambasadora Kraljevine Holandije Hendrika van den Dola i zahvalio mu na doprinosu razvoju odnosa dveju zemalja, izrazivši očekivanje da će u budućnosti biti više kontakata u okviru političkog dijaloga, kao i inicijativa za ekonomsku saradnju. I premijerka Ana Brnabić i šef diplomatije Ivica Dačić razgovarali su sa ambasadorom Van den Dolom koji završava svoj diplomatski mandat u Srbiji. >> Pročitaj celu vest na sajtu RTS <<\n"Unaprediti politički dijalog"\nI ministar spoljnih poslova Ivica Dačić primio je u oproštajnu posetu ambasadora Holandije. Tom prilikom, ministar Dačić zahvalio je holandskom ambasadoru na angažovanju tokom mandata u Republici Srbiji i poželeo mu uspeha u daljem profesionalnom radu.\nDačić je ocenio da su bilateralni odnosi između dve zemlje, pre svega na planu ekonomske saradnje, dobri, ali i da je istovremeno potrebno unaprediti politički dijalog.\nAmbasador Henk van den Dol je, takođe, ukazao na potrebu unapređenja političkog dijaloga i izrazio zadovoljstvo dosadašnjim ekonomskim pozicioniranjem Holandije na tržištu Srbije. U tom svetlu je najavio priliv novih holandskih investicija, koje će dodatno doprineti otvaranju novih radnih mesta.\nBlic: Vučić i Van den Dol: Jačati ekonomske veze dve zemlje


JS: Vranjski park zablistao, najveća obaveza je da ga čuvamo | VRANJENEWS\nJS: Vranjski park zablistao, najveća obaveza je da ga čuvamo\nGradski park u Vranju je nakon 130 godina svog postojanja konačno zablistao u svoj svojoj lepoti, navodi se u saopštenju koje je u ponedeljak ujutro izdato iz Gradskog odbora Jedinstvene Srbije (JS) u Vranju.\n- Sada, nakon rekonstrukcije koja je zbog kovida morala da bude vremenski produžena, Vranje dobija moderan park koga krase ne samo bogate i razgranate krošnje četinara i divljih kestenova starih više decenija, već i najsavemeniji mobilijar, fontana, led rasveta i dr.\nGradski odbor Jedinstvene Srbije u Vranju smatra da su građani Vranja ovom rekonstrukcijom dobili izuzetno lepu zelenu oazu u centru grada.\nIsto tako u parku će moći da prate mnogobrojne kulturne manifestacije, izložbe i koncerte.\nNajveća obaveza svih nas koji živimo u Vranju jeste da sada čuvamo od uništavanja i upropašćavanja ono što smo dobili rekonstrukcijom gradskog parka.\nŽelimo da čestitamo gradonačelniku na istrajnosti da, uprkos svim teškoćama, završi jedan od najznačajnijih projekata za grad Vranje, a Vranjancima čestitamo otvaranje jednog od najlepših parkova u Srbiji - navodi se u saopštenju JS Vranje.


Najmanje troje migranata utopilo se jutros kod Đevđelije u pokušaju da pređu Crnu reku.\nPolicija utvrđuje indenitet dvojice muškaraca i jedne žene, a najverovatnije je reč o migrantima koji su na crno pokušali da uđu u Makedoniju preko Crne reke, saopšteno je iz makedonske policije.\nLica koja su spasena prebačena su u Prihvatno-tranzitni centar "Vinojug" u Đevđeliji.\nPrema nevladinim organizacijama, postoji sumnja da se utopilo još jedno lice, a 23 spašena.\nKrajem aprila prošle godine poginulo je 14 migranata dok su hodali prugom, kada je na njih nalatio međunarodni voz koji je saobraćao na relaciji od Soluna do Beograda.\nJOŠ JEDNA NESREĆA Potonuo brod kod Tunisa, 70 migranata STRADALO\nDETALJI NESREĆE U SKADARSKOM JEZERU Prevrnuo se brodić, žrtve MUŽ, ŽENA TRUDNICA I DETE, kao i prijatelj koji je pokušao da ih spasi\nU Đevđeliji zapaljen automobil grčkih tablica\nOsam migranata privedeno kod obale Kenta


Snažan zemljotres u Japanu, desetine povređenih, obalu pogodio manji cunami - Sputnjik Srbija\n15:32 18 Januar 2021\n07:02 22.11.2016 (osveženo 12:52 12.06.2019) Preuzmite kraći link\nIstočnu obalu Japana pogodio je zemljotres jačine 7,4 stepena Rihterove skale, a umesto najavljenih talasa visine do tri metra, koji su išli ka prefekturi Fukušima, u toj oblasti su viđeni talasi do jednog metra visine.\nPrimećeni su redovi automobila koji su se udaljavali od obale, nakon što su zvaničnici upozorili na mogućnost cunamija.\n„Rojters“ prenosi navode američkog Geološkog instituta da se epicentar potresa nalazio na oko 67 kilometara severoistočno od Ivakija, sa hipocentrom na dubini od 10 kilometara.\nStanovnicima koji žive blizu obale neposredno posle zemljotresa izdato je naređenje da se evakuišu, ali se kasnije ispostavilo da se ka obali Japana kretao samo manji cunami.\nLokalne vlasti ranije su saopštile da je u zemljotresu šest osoba lakše povređeno.\nRojters navodi da je kompanija „Tohoku“, koja je bavi proizvodnjom električne energije, objavila da nema oštećenja na nuklearnoj centrali „Onagava“.\nJapanski mediji javili su da je u nuklearnoj elektrani Fukušimi nakratko bio zaustavljen rad sistema za hlađenje, ali situacija ubrzo normalizovana.\nVlasti u Japanu su kasnije objasnile da se sistem za hlađenje automatski zaustavio posle potresa iz bezbednosnih razloga, ali da su kasnije pomoćne pumpe napunile bazene vodom, pa je proces nesmetano nastavljen.\nNuklearna elektrana u kojoj je nakratko došlo do prekida rada nalazi se nedaleko od Fukušima Daići elektrane, koja je izbačena iz upotrebe posle katastrofe 2011. godine.\nNa televizijskim snimcima, načinjenim neposredno posle potresa, prikazani su brodovi kako napuštaju luke u prefekturi Fukušima i upućuju se ka moru zbog opasnosti od cunamija.\nNakon snažnog zemljotresa koji je pogodio tu oblast u Japanu i pokrenuo cunami u martu 2011. godine, došlo je do eksplozija i otakanja radioaktivnog materijala. Tada je od zemljotresa i cunamija poginulo oko 16.000 ljudi, a oko 2.500 ljudi se vode kao nestali.\nzemljotres, Fukušima, Japan


Stanivuković je kost u grlu slabijeg SNSD-a, pokušavaju se obračunati sa neistomišljenicima! | B1INFO\n"PDP osuđuje zloupotrebu institucija Reublike Srske, čemu SNSD konstantno pribjegava pokušavajući da se obračuna sa političkim neistomišljenicima", stoji u saopštenju za javnost PDP-a.\n“Smatramo da je krajnje neprihvatljivo koristiti policiju u namjeri da se ospori uspješan rad PDP-ovog gradonačelnika Draška Stanivukovića, koji je očito velika kost u grlu sve slabijeg SNSD-a”, navode iz ove stranke.\n“Najava da će Draško Stanivuković biti saslušan u policiji, zbog, navodno, kršenja epidemioloških mjera samo je potvrda nemoći stranke Milorada Dodika da se demokratskim, argumentovanim, sredstvima bori u političkoj areni, a ne koristeći svoju udarnu pesnicu, MUP, koji bi trebalo da ima iste aršine prema svim građanima”, kaže se u saopštenju.\nIz PDP pitaju ministra unutrašnjih poslova Dragana Lukača kada će poslati poziv na saslušanje svojim stranačkim kolegama koji su bili akteri „korona derneka” u proteklom periodu, te kršili sve epidemiološke mjere, kojih se i njegov šefa u brojnim prilikama nije pridržavao.\n“PDP upozorava da vlast neće moći pobjeći od odgovornosti, posebno ne pred građanima, koji neće mirno posmatrati sve SNSD zloupotrebe”, ističe se u saopštenju PDP.


Zoran Radovanović o broju umrlih od korone: Bilo je prikrivanja stvarnih podataka, to je najveća podvala u istoriji srpske medicine! - Naši u svetu\nZoran Radovanović o broju umrlih od korone: Bilo je prikrivanja stvarnih podataka, to je najveća podvala u istoriji srpske medicine!\nObjavljeno 11/08/20 u 18:00\nEpidemiolog Zoran Radovanović izjavio je da ne odstupa od ranije izrečenog stava da je bilo prikrivanja stvarnog broja preminulih od korone, nazivajući to “trgovinom mrtvima”.\n“I dalje smatram da se radi o najvećoj podvali u istoriji srpske medicine dugoj 800 godina”, rekao je Radovanović za list Danas, odgovorajući na navode gradskog odbora Srpske napredne stranke (SNS) iz Šapca da radi u skladu sa političkim interesima predsednika Stranke slobode i pravde Dragana Đilasa.\nNavodeći da nije “Đilasov čovek”, Radovanović je rekao da takve napade ne vredi komentarisati jer je u pitanju ista matrica koju vladajuća stranka upotrebljava da se razračuna sa neistomišljenicima.\nSNS je u saopštenju navela da je gradonačelnik Šapca angažovao kao savetnika Radovanovića “koji još nije dokazao da ima licencu za obavljanje poziva, a u borbi protiv virusa ističe se pre svega borbom protiv republičkog Kriznog štaba i služenjem niskim političkim interesima Dragana Đilasa”.\n“Ja kao savetnik ne donosim nikakve odluke. Gradonačelnik Šapca može za različite oblasti da se konsultuje sa različitim ljudima. Uostalom ako tako gledamo, da li premijerka Ana Brnabić, koja rukovodi delom Kriznog štaba zaduženog za borbu protiv epidemije, ima licencu”, rekao je Radovanović.\nCOVID 19Korona virusPandemijaZoran Radovanović\nEvo kakva nastava i šta sve očekuje decu u školama u Srbiji od septembra? Šarčević: Roditelji će kupovati maske, nemamo budžet za to


Koncert benda Jinx sa 13 ljudi na sceni – CLUBBING.RS\nKoncert benda Jinx sa 13 ljudi na sceni\nNovember 22, 2016 • No Comments •Koncerti\nEKSKLUZIVNI KONCERT JINX-A U BEOGRADU! Popularni zagrebački bend nastupiće u proširenom sastavu, sa 13 ljudi na sceni.\nEkskluzivni koncert zagrebačkog pop sastava Jinx biće održan u petak, 9. decembra u Beogradu, u Magacinu Depo (Travnička 3). U okviru regionalne turneje, premijerno će izvesti pesme s novog albuma, koji najavljuje singl „Jesmo li dobro“.\nTakođe, sviraće i stare hitove poput „Da smo se voljeli manje“, „Na zapadu“, „Tamo gdje je sve po mom“, „Smijem se“, „Na čemu si ti“… Jinx-i kakve do sada niste čuli nastupiće te večeri u proširenom sastavu, sa 13 ljudi na bini, uz predgrupe: elektro-pop bend Ljubičice iz Pančeva i beogradski sastav Iza.\nBend Jinx, koji čine vrsni muzičari na čelu sa gitaristom, autorom i povremenim pevačem Gordanom Muratovićem (Coco Mosquito) i pevačicom Jadrankom Bastajić (Yaya), posle višegodišnje diskografske pauze, novi studijski album najavio je ovog leta singlom „Jesmo li dobro“. Tokom više od dve decenije na muzičkoj sceni, ovaj sastav je postao jedno od najprepoznatljivijih imena i koncertna atrakcija hrvatske pop scene. Naročitu popularnost je stekao singlom „Tamo gdje je sve po mom“, a ceo album „Avantura počinje“, iz 2001. godine, ocenjen je najboljim albumom ove grupe. Početkom 21. veka bend se uspešno probio i na druga tržišta, dodatno potvrdio popularnost albumima „Na zapadu“ (2007.) i „Diksilend“ (2010. godine) i zadržao je sve do danas.\nLjubičice su energičan elektro-scenski spektakl i brend iza kojeg stoje desetine vrhunskih muzičara smeštenih na potezu od Beograda, preko Pančeva, Hamburga, pa do Berklija. Publici su poznati po rock'n'roll albumu „Ljubičice & Co“. Pripremaju novo izdanje, kombinaciju elektronske muzike, višeglasnog pevanja i limenih duvača. Tokom svoje duge i živopisne karijere sarađivali su sa mnogim umetnicima, među kojima su Bill Drummond, Jesenji orkestar, Jarboli, Svi na pod, Sajsi MC, Ilija Ludvig, Miša Peruničić, Buč Kesidi, The Cyclist Conspiracy, San debelih žena i drugi.\nVideo „Jesmo li dobro“\nBend Iza čine mlada frontmenka Milena Grujić i četvorica iskusnih muzičara Petar Rudić (Svi na pod), Armin Bušatlić (ex Dubioza kolektiv), Goran Chaki Savić (Kal, MVP, Svi na pod!) i Petar Živić (Moussaka, Thresome). Zvuk koji donose je fuzija raznih muzičkih pravaca – od panka do elektrofunka. Debi album ,,Kako vetar duva” je objavljen u maju ove godine, a sada rade na drugom studijskom izdanju. Nastupali su na „Belgrade Calling“ festivalu, EXIT-u i Sarajevo Film Festivalu.


Bojničko leto 2016. od 29. jula do 3. avgusta – Info Centar Juga\nTradicionalna, 19. po redu kulturna manifestacija „Bojničko leto“ biće održana u periodu od 29. jula do 3. avgusta. Organizator je Turistička organizacija opštine Bojnik.\nBojnik – Program Bojničkog leta osmišljen je da prikaže i promoviše tradicionalna obeležja u narodnoj muzici, folkloru i pripremi etno trpeze karakteristične za ovaj kraj, najavljuju iz turističke organizacije iz ovog mesta.\nPrvog dana kulturnog leta u Bojniku organizuje se dečji maskembal., zatim nastupiće dečji trubački orkestar, a biće izvedena i dečja predstava „Dečje zavrzlame“. Posebno zanimljivo biće takmičenje u pripremi i prezentovanju najbolje trpeze koje se organizuje pod nazivom „Zaboravljeni specijaliteti južnjačke kuhinje“ i biće održano 31. jula od 19 do 20:30 časova. Trpeza uključuje predjelo, tradicionalno jelo i jedan dezert. Nagradu će dobiti onaj ko najbolje osmisli kompletan južnjački obrok. Pravo na učešće imaju turističke organizacije, uduženja žena, ugostiteljski objekti, gastronomska udruženja kao i fizička lica. Svi učesnici biće nagrađeni prigodnim nagradama. Zainteresovani se mogu prijaviti u TO Bojnik, najkasnije do 27. jula, a za dodatne informacije možete se obratiti na mejl: turizam@bojnik.org.rs , ili na broj telefona 016/ 821-214 lokal 116.\nPored gastronomskog takmmičenja program Bojničkog leta uključuje i gostovanja estradnih ličnosti, kao i nezaobilazne trubače i kulturno umetnička društva. Ove godine na Bojničkom letu nastupiće pobednik Zvezde Granda, Mirza Selimović, sa kolegama Ljubomirom Perućicom i Biljanom Sečivanović.\nKompletan program ovogodišnjeg Bojničkog leta pogledajte ovde.\nLebančanima predstavljen program za predstojeći DRUM DRUM FEST


SERGEJ: Bruka je da narod porukama leči decu u Srbiji\nBeograd — Mali Dušan još jedno je dete koje je podiglo celu državu na noge. Novac za njegovo lečenje sakupljen je slanjem SMS poruka.\nNa kraju je iz budžetskog fonda namenjenog za lečenje dece u inostranstvu fondaciji Sergeja Trifunovića uplaćeno 250.000 evra.\nGlumac Sergej Trifunović, koji je osnovao fond, zahvalan je na sredstvima za malog Dušana, ali se pita dokle će putem telefonskih poruka i dizanjem larme u javnosti da se skuplja novac za lečenje dece.\n“Dok god država ne napravi sistemsko rešenje. E sad, pitanje je da li državu to uopšte interesuje, ili ih više interesuju ovakvi marketinški potezi. Čini mi se da ih sistemsko rešenje preterano ne interesuje. Da ih interesuje, ne bi skupštinska većina u parlamentu odbila Zoin zakon, Aleksin zakon, mislim da to njih suštinski ne interesuje”, rekao je Trifunović.\nIpak, čini se da sistemsko rešenje postoji od 2014. godine kada je država osnovala Budžetski fond za lečenje dece u inostranstvu, čija komisija je samo u ovoj godini odobrila više od 40 zahteva za lečenje, skoro 70 uzoraka je poslato na genetsko ispitivanje, a i troškovi dolaska jednog eksperta iz inostranstva su pokriveni iz tog budžeta. Sve to koštalo je skoro 238 miliona dinara.\n“Mislim da je bolje, razumnije i organizovanije, po mome mišljenju i pravednije i naravno prođe više filtera, više instanci ako se ta sredstva direktno uplaćuju u budžetski fond, i onda naš sistem sistem zdravstva, naši lekari, naše komisije, naša struka i nauka određuje da li je nešto opravdano, ili nije opravdano”, navela je dr Ljiljana Vujotić, članica komisije Budžetskog fonda.\nDa bi bolesna deca dobila sredstva roditelji prvo moraju da se jave fondu, što mnogi ne znaju. Da bi se izbegle zloupotrebe postoji komisija i procedure za dobijanje sredstava koje moraju da se prođu.


18-10-2021 19:00 Stav Ivan Pajović\nDecenijama kruže priče protkane sumnjama da se američka posada u „Apolu 11” 1969. godine iskrcala na Mesec i tvrdnjama da je takav poduhvat nemoguć iz mnoštva razloga. Da li je zaista moguće iskrcati se na Zemljin prirodni satelit videćemo svojim očima ukoliko se ostvari projekat ruske državne kompanije za istraživanje kosmosa „Roskosmos”, koja je objavila tender vredan 1,7 milijardi rubalja za sprovođenje naučnoistraživačkih radova po pitanju proučavanja i rešavanja problema vezanih za letove na Mesec. Direktor Roskosmosa Dmitrij Rogozin izjavio je aprila 2021. godine da se Rusija posle mnogo godina u velikom stilu vraća istraživanju kosmosa.\nPajović (Foto: Jutjub)\nU pripremljenom materijalu se kaže: „Ciljevi naučnoistraživačkog rada su: razrada predloga, preporuka i potreba za naprednim tehnologijama, elementima i sistemima raketno-kosmičke tehnike koja može obezbediti pouzdanu realizaciju pilotiranih letova na Mesec (tj. letova sa ljudskom posadom), rad kosmonauta u Mesečevoj orbiti i na njegovoj površini, sa osvrtom na rešavanje medicinsko-bioloških problema”.\n„Roskosmos” je objavio u zvaničnim dokumentima da će Rusija koristiti raketu „Angara” (a ne supertešku raketu „Jenisej”, kako se to ranije očekivalo) i mali transportni brod za prvi pilotirani let na Mesec. Rogozin je o ovom govorio i na svom Fejsbuk nalogu decembra 2020. godine. Po njegovim rečima, superteška raketa biće konstruisana na osnovu potpuno novih tehničkih rešenja. „Roskosmos” će uputiti kosmički brod sa kosmonautima na let oko Meseca do 2028. godine, a prvu rusku ekspediciju sa ljudskom posadom koja će se iskrcati na Mesečevu površinu do 2030. godine.\nOsim toga, u dokumentu se govori o projektu Ruske orbitalne službene stanice (ROSS), koja bi trebala da zameni postojeću Međunarodnu svemirsku stanicu. Prema materijalima sa sajta državnih nabavki, biće razrađeni projekti taktičko-tehničkih zadataka stanice i njoj pripadajućih modula: baznog bloka (koji će biti lansiran transportnom raketom „Sojuz 5”, kako prenose RIA Novosti), slobodnoleteći i transformišući moduli (koji će biti lansirani raketama „Sojuz 2”), laboratorijski modul i transformativni čvorni modul (koji će biti lansirani raketama „Angara A-5”).\nRogozin izjavljuje da će Rusija započeti razvoj potpuno samostalne orbitalne stanice u kosmosu već za četiri do pet godina. Nova orbitalna stanica bi trebalo da se kardinalno razlikuje od svega što je do sada napravljeno i obezbedila bi Rusiji kontrolu nad kosmičkim prostorom.\nRogozin je pozvao i privatne investitore da ulože novac u izgradnju stalne baze na Mesecu i svih pripadajućih modula. On je naglasio da je planirano lansiranje automatizovane stanice „Luna-25” sa kosmodroma „Vostočnij”, što bi trebalo biti ostvareno najkasnije do maja 2022. godine. „A kasnije, kao što se može očekivati, mi ćemo projekat nadograđivati, uvećavati obim istraživanja Meseca s početka automatizovanim aparatima, a potom programima sa pilotiranim letelicama, ljudskom posadom”, rekao je Rogozin.\nU planu je i razrada projekta malog lunarnog uzletno-sletnog broda, namenjenog za iskrcavanje kosmonauta na površinu Meseca. U intervjuu za RIA Novosti avgusta 2020. godine Rogozin je saopštio da je bez tog projekta iskrcavanje nemoguće. Predviđeno je i projektovanje novog skafandera namenjenog za rad na Mesecu i izrada njegove eksperimentalne makete, zatim sredstava zaštite zdravlja kosmonauta, modela lunohoda („lunomobila”), modula za preživljavanje, energetskog modula lunarne baze i broda za dostavu tereta na Mesec.\nProjekat je podeljen na radne delove i prvi rezultati očekuju se već 2022. godine, a kompletan program planira se da bude završen do sredine novembra 2025. godine.\nSve rečeno ulazilo je u projekat „Federalnog kosmičkog programa 2016—2025”, ali se od njega odustalo 2016. godine.\nDa li je ovo realnost ili tek propaganda, videće se uskoro.\nSLOBODAN STOJIČEVIĆ: Crkva i internet televizije (FELJTON)


Premijera dokumentarnog filma “Komanda ljubav” & umetnička vežba ”Klub boraca” – Aha Magazin\nMarch 12, 2019 by Aha tim\nDokumentarni film “Komanda ljubav” govori o rehabilitaciji osuđenika kroz interakciju sa psima iz azila u kazneno-popravnom zavodu u Sremskoj Mitrovici. Rehabilitacija osuđenih lica se odvija u dva plana: kroz učenje komandi potrebnih u treningu dresure i kroz kreativno pisanje. Film prikazuje program rada ovog zatvora, gde osuđenici postaju obučeni dreseri pasa, ali priča paralelno prati lični, emotivni odnos i doživljaj koji kroz kreativno pisanje ostvaruju sa psima o kojima brinu. S KPZ Sremska Mitrovica je jedini zatvor na svetu koji ima azil za pse u okviru zavoda i radionice pisanja dnevnika na ovu temu.\nRadionice kreativnog pisanja su se dešavale u okviru treninga Emotivne pismenosti, na kojima su osuđenici pisali na zadate teme, a na osnovu kojih je i nastao film i njihovi literarni uvidi o ovom projektu i radu sa psima. Otuda i naziv filma: učili su komande potrebne u dresuri pasa, ali ne u zapovednom, već u suštinskom smislu – ljubavi prema psima. Autorka ovog projekta, Marina Kovačević, videvši talenat koji iskazuju kada pišu o svojim ljubimcima, koliko umeju da osećaju, da cene ljubav životinje, odlučila je da napravi film o ovom projektu. Dokazano je da su osuđenici koji su radili sa psima pokazali napredak u motivaciji, samopouzdanju, došlo je do promena u empatiji, uopšteno govoreći u čitavom psihološkom funkcionisanju i ‘vraćanju u život’. Većina njih je počela da razvija nove osobine, od antisocijalnog do prosocijalnog emotivnog funkcionisanja i ponašanja.\nTags: dokumentarni film, dom omladine, klub boraca, komanda ljubav, marina kovačević\nMOJ FILM JE BOLJI OD TVOG #26: KEJDŽ SPECIJAL


Milorad Dodik i Vladimir Putin u Beogradu, januar\nPredsjednik Ruske Federacije Vladimir Putin dao je čvrsta uvjeravanja da Rusija neće podržati imenovanje visokog predstavnika Christiana Schmidta pred Savjetom bezbjednosti Ujedinjenih nacija (SB UN), rekao je Milorad Dodik, član Predsjedništva Bosne i Hercegovine (BiH) u Banjaluci, 4. decembra.\nDodik je, govoreći o posjeti Rusiji i razgovoru sa Putinom u Moskvi u četvrtak, 2. decembra istakao te da se najviše razgovaralo o političkim pitanjima u BiH.\n„Sa predsjednikom sam se i rukovao i sjedio blizu i pričao skoro sat vremena“, rekao je Dodik.\nDodao je da su Putinove poruke jasne da Rusija zastupa stav poštovanja Dejtonskog sporazuma, te da će kontakti iz RS sa Rusijom i dalje biti direktni, „bez imenovanja specijalnih izaslanika“.\n„Rusija je svjedok potpisivanja Dejtonskog sporazuma. Rusija ima namjeru da aktivno učestvuje u provođenju te svoje uloge. Govorili smo o tome šta se sve do sada radilo na izmjenama Dejtonskog sporazuma, a sada se to iz špekulativnih razloga adresira RS“, rekao je Dodik, navodeći da Rusija ima stav da domaći akteri moraju preuzeti odgovornost u rješavanju problema u BiH.\nDodik je rekao i da je Putina upoznao o željama za vraćanje nadležnosti sa nivoa BiH na nivo RS, te rekao da očekuje kako će već naredne sednice biti poznat termin posebne sjednice Narodne skupštine RS, na kojoj će se raspravljati o Informaciji o prenesenim nadležnostima.\nTema razgovora sa Putinom bila je, tvrdi Dodik, i podrška u izgradnji Srpsko-ruskog hrama u Banjaluci. Dodik je rekao i da je obavijestio Putina da „mi nemamo namjeru da se krećemo ka NATO-u“.\nDodik je istakao i da je sa ruskim GASPROM-om dogovorio izgradnju gasovoda kroz Republiku Srpsku.\n„Razgovaramo i više, o izgradnji elektrana na gas, koje ćemo zajedno izgraditi sa našim partnerima. Ako dođe do izgradnje tih elektrana, a ja vjerujem da hoće, to bi bila investicija od skoro milijardu evra“, istakao je Dodik.\nDogovor o cijeni gasa\nNavodi i da je dogovoreno da će cijena gasa za RS do 31. maja iznositi 290 dolara. Za 20 dolara je skuplja nego Srbiji, zato što se, kako ističe Dodik, plaća dodatni tranzit.\n„Mi nismo neki veliki potrošač, ali nam je veoma važno, ali nam je važno da ostanemo u stabilnim cijenama, zato što planiramo diverzifikaciju gasnog sektora, razvoj gasnog sektora i to može da bude samo stimulativno.\nDodik je rekao da ne vjeruje u dobre namjere Britanaca u BiH, komentarišući izbor Stuarta Peacha za specijalnog izaslanika Velike Britanije za Zapadni Balkan.\n„Oni su nas gađali bombama, a sada nam kao specijalnog predstavnika šalju čovjeka koji je bio glavnokomandujući kada su bombradovali“, naveo je Dodik.\nPozvao je međunarodnu zajednicu i da „prestane“ sa slanjem svojih predstavnika i izaslanika.\n„Dođe mi da i mi imenujemo svog specijalnog predstavnika, pa neka se on bavi pitanjima u Britaniji“, rekao je Dodik.\nDodik je rekao i da „odbacuje procjene situacije“, koju je prije nekoliko dana iznio Jens Stoltenberg, generalni sekretar NATO saveza, na konferenciji za novinare, 1. decembra u Rigi nakon sastanaka šefova diplomatija država članica Alijanse, kada je rekao da Dodikova „zapaljiva retorika podriva Dejtonski sporazum“.\n„Ja sam spreman da Stoltenbergu objasnim situaciju“, naveo je Dodik.\nOsvrnuvši se na razgovore koji se vode o izmjeni Izbornog zakona BiH, Dodik je istakao da je RS spremna da podrži da se definiše da se za člana Predsjedništva BiH iz RS bira Srbin i drugi.\n"Razgovori između Bošnjaka i Hrvata i međunarodne zajednice puni su neiskrenog odnosa, kukumakanja. Muslimani putem Bakira Izetbegovića žele da zadrže ovaj sistem, da se bira onaj koga oni hoće, u vidu Željka Komšića, a vidim odlučnost Hrvata da ne dopuste da im se ukrade nekoliko mandata“, naveo je Dodik.\nDodik je istakao i da mu već sada „dolaze ponude da platimo dve do tri hiljade glasova u inostranstvu“, dodajući da su glasovi iz inostranstva koji stižu vrećama „najveća podvala“ koju treba „eliminisati“.\nOn je naveo da se zalaže za to da se svakom biraču plati dolazak iz inostranstva u BiH kako bi ostvario svoje biračko pravo.


RTS :: Nađ: Srbija može direktno u Katar, Kokeza uradio mnogo\nFudbal Nađ: Srbija može direktno u Katar, Kokeza uradio mnogo\nsreda, 09. dec 2020, 12:57 -> 12:57\nNađ: Srbija može direktno u Katar, Kokeza uradio mnogo\nNekadašnji reprezentativac i fudbaler Partizana Albert Nađ izjavio je da je Srbiji mesto na Svetskom prenstvu u Kataru i naglasio da je predsednik Saveza Slaviša Kokeza uradio mnogo na planu infrasturkutre za srpski fudbal.\n"Ne vidim zašto se naša reprezentacija ne bi borila za prvo mesto u grupi i direktan plasman na Mundijal. Večito se zadovoljavamo malim stvarima, tako je bilo i sa onom čuvenom generacijom iz devedestih, imali smo Deju, Mihu, Peđu, Piksija, Jokana, Đuku, pa smo opet otišli na Svetsko prvenstvo preko baraža", rekao je Nađ za Blic.\nSvi govore o Portugalu kao apsolutnom favoritu, a ja bih podsetio da sa njima često odmeravamo snage u poslednje vreme i nisam video da su nas u nekoj utakmici toliko nadigrali, dodao je Nađ.\n"Uvek je bilo neizvesno i napeto. Bitno je samo da budemo maksimalno koncentrisani i da svaku utakmicu u kvalifikacijama shvatimo kao presudnu na putu za Katar. Biće to vrlo zanimljiva grupa".\nOn je trenutno trener Teleoptika i kaže da je prijatno iznenađen kvalitetom terena na stadionima u Srpskoj ligi.\n"Sve je to zasluga ljudi koji sede u rukovodstvu Fudbalskog saveza Srbije. Otkad je Slaviša Kokeza na čelu krovne organizacije, urađeno je zaista mnogo na planu infrastrukture na teritoriji cele zemlje. Tu mislim i na Beograd i na Vojvodinu, isto tako istočni i zapadni region.Naravno, uvek može bolje. Na nama je da svim snagama i svi zajedno učinimo sve što možemo da srpski fudbal nastavi da napreduje i da se razvija u pozitivnom smeru", kaže Nađ.\nDodaje da sada iz ove trenerske perspektive potpuno drugačije posmatra stvari kada je reč o arbitrima i spornim situacijama.\n"Dok sam bio igrač, razmišljao sam samo u jednom smeru. Sada vidim da ni sudijama nije lako. Gledaš sa strane i shvatiš da je neke situacije vrlo teško proceniti i u deliću sekunde doneti pravu odluku, a treneri po navici kukaju da su oštećeni", istakao je između ostalog Nađ.\nStefan Mitrović – heroj Srbije, ali i malog Gavrila\nStolica smenjen, Zvonko Živković novi selektor "orlića"\nProdate kopačke Stefana Mitrovića, skupljeno još 120.000 za malog Gavrila\nSrbija napredovala na Fifa rang listi\nPantelić: Stojković doneo osmeh, ovo je doba infrastrukturne revolucije\nKopačke Stefana Mitrovića na aukciji za malog Gavrila\nPantelić preuzeo nadležnosti predsednika FSS-a\nSelektor Portugalije ne priznaje remi protiv Srbije: Tri meča – devet bodova\nOrlovi odmaraju do septembra, duel sa Portugalijom na kraju kvalifikacija\nVučić: Ove godine počinje izgradnja Nacionalnog stadiona\nKudela kažnjen zbog rasističkih uvreda, ali je kažnjena i žrtva\nRogan na klupi Voždovca\nNejmar: Vidim sebe još dugo u Parizu\nSpektakl Liverpula i Reala na RTS1, Siti brani pobedu u Dortmundu\n5° C 6° C 7° C 6° C 5° C -5° C


U BiH došlo do napretka u tretmanu LGBT osoba – Haber.ba\nU BiH došlo do napretka u tretmanu LGBT osoba\n“Freedom Barometar” pokazao je da je u zemljama Balkana došlo do značajnog napretka u tretmanu LGBT osoba, dok je pogoršanje vidljivo u pristupu infomacijama, zaštiti privatnosti i položaju medija.\n“Napredak u poštivanju prava LBGT osoba posebno je primjetan u protekloj godini u Srbiji, Crnoj Gori, Albaniji i Bosni i Hercegovini”, izjavio je “Feni” Dušan Gamser povodom predstavljanja rezultata Barometra u Sarajevu…\nU pogledu vladavine prava poseban nedostatak predstavlja nezavisnost sudstva, korupcija i spor napredak u poboljšanju ljudskih prava.\n“BiH za susjednim zemljama zaostaje u rješavanju korupcije, a iza koje je samo Albanija. Preveliki javni sektor u BiH daje prostor, koji antikorupcijska borba ne može pokriti čak i kada bi bila prisutna politička volja, koje za sada nema”, ustvrdio je Gamser.\nPored vladavine prava “Barometar” u 30 evropskih država mjeri stepen ekonomskih i političkih sloboda.\nU svim zemljama Balkana ekonomske slobode stagniraju, a odnose se na slobodu u međunarodnoj trgovini, sigurnost vlasničkih i imovinskih prava, nivo javne potrošnje i poslovnu regulaciju.\n“Nivo zaštite vlasničkih i imovinskih prava u BiH, Srbiji, Crnoj Gori i Albaniiji je znatno niži u odnosu na zemlje zapadnog Blakana, jer sudski procesi dugo traju i ne postoji nezavisno i nepristrasno pravosuđe u odnosu na političke i ekonomske elite u navedenih zemljama”, kazao je ekonomski analitičar Mihailo Gajić.\nPo njegovim riječima, ukoliko bi Reformska agenda, koja se provodi u BiH, bila implementirana do kraja došlo bi do povećanja nivoa ekonomskih sloboda, te stvorilo bolje privredno okruženje za poslovanje.\nRadi toga, potrebno je da BiH radi na učlanjenju u Svjetsku trgovinsku organizaciju, što je jedan od uslova koje moraju ispuniti članice Evropske unije.\nTeme:BiH, LGBT, napredak


6. maj 2022. 6. maj 2022. Branislav Bubanja\nSoundCloud je kupio audio AI kompaniju Musiio, koja je osmislila tehnologiju za slušanje nove muzike i identifikovanje budućih hitova. Akvizicija će pomoći SoundCloud-u da bolje sortira bazu amaterske muzike i biće osnova za Soundcloud-ovo iskustvo istraživanja muzike.\nDo hita uz AI\nKao platforma za samostalnu distribuciju muzike, SoundCloud je ublažila (da ne kažemo ukinula) barijeru između amaterskih muzičara i njihovog predstavljanja svetu. Zato je identifikovanje i promocija kvalitetne muzike postala sve kompleksnija, a Mussio algoritam je sposoban da prođe kroz ogroman broj pesama u bazi ove platforme i da pronađe pesme koje imaju karakteristike slične kao i najpopularnije muzičke numere na zvaničnim top listama.\nOvo nije prvi slučaj da se ostvaruje partnerstvo takvog tipa. U februaru je Tunecore, manje poznata platforma za distribuciju muzike, objavila partnerstvo sa muzičkim startup-om Fwaygo, koji upotrebljava AI da poveže slušaoce sa muzičarima. Još jedna muzička platforma, DistroKid razvila je AI bot-a, koji rangira muziku prema „igrivosti ritma“ i dopadljivosti stihova.\nSoundCloud nije objavio koliko je plaćena ova akvizicija, ali je prošle godine vrednost kompanije Musiio bila procenjena na 10 miliona dolara, pa to može da bude neki reper. Inače, CEO Musiio-a, Hazel Savage i CTO kompanije Aron Pettersson će postati potpredsednici SoundCloud-a za muzičku inteligenciju i mašinsko učenje.\nTagovi: ai prepoznavanje hitova, akvizicija, musiio, SoundCloud\n← DJI stopira prodaju dronova u Rusiji i Ukrajini\nApple, Google i Microsoft “ubijaju” lozinke →


U septembru prostorni plan za „Beograd na vodi" (video) - Gradjevinarstvo.rs\nGradonačelnik Beograda Siniša Mali najavio je da će od 1. avgusta krenuti aktivniji radovi na rešavanju pravno-imovinskih problema na prostoru koji će obuhvatiti „Beograd na vodi“, a da bi u septembru trebalo da bude predstavljen prostorni plan koji će biti na javnom uvidu.\nIlustacija (Foto: Pixabay.com)\nMali je, na prijemu za predstavnike 12 srpskih firmi koje su učestvovale u rekonstrukciji zgrade „Beogradske zadruge“, rekao da će danas i sutra biti održani sastanci sa predstavnicima arapskih investitora, kompanije „Igl hils“ oko urbanizma i planskih dokumenata.\n- Očekujem da ćemo u septembru izaći sa prostornim planom koji će biti dat na javni uvid za komentare. Urbanizam i priprema planskih dokumenata idu svojim tokom – rekao je Mali.\nOn je precizirao i da će se od 1. avgusta aktivnije raditi na uklanjanju nelegalnih objekata u Savskom amfiteatru, navodeći da su do danas uklonjena četiri nelegalna objekta i da nadležne službe rade svoj posao u toj oblasti.\n- Od 1. avgusta krenućemo sa uklanjanjem naredna tri objekta i polako radimo sve neophodne stvari da bi se stvorili preduslovi da se projekat Beograd na vodi realizuje i da se krene u izgradnju na proleće sledeće godine – rekao je Mali.\nGradonačelnik je naveo da je do danas uklonjeno 13 kilometara pruge sa prostora Savskog amfiteatra, dok je, govoreći o renoviranoj zgradi „Beogradske zadruge“, rekao da ju je od otvaranje, pre oko mesec dana, posetilo više od 20.000 građana, koji su želeli da vide ne samo renovirano zdanje u Karađorđevoj ulici, nego i kako izgleda projekat „Beograd na vodi“. Gradonačelnik je ponovio i da je jedan od prioriteta kako gradske, tako i republičke vlasti projekat „Beograd na vodi“.\nOn se na prijemu zahvalio predstavnicima kompanija koje su učestvovale u rekonstrukciji Beogradske zadruge i koji su, kako je rekao svojim trudom i radom uspeli da posao završe u rekordnom roku i na kvalitetan način.\n- Time smo pokazali da imamo građevinsku industriju koja je sposobna da uradi posao brzo i kvalitetno i na taj način ispuni zahteve, u ovom slučaju investitora iz UAE – rekao je Mali.\nOn smatra i da je gradska uprava pokazala da može brzo i efikasno da radi i izdaje potrebne dozvole što je najbolji i jedini način na koji može da se ide dalje.\n- Mi ćemo se i u narednom periodu truditi da zadržimo isti nivo efikasnosti, a to je da u što kraćem periodu zajedno sa izvođačima na zahtev investitora budemo efikasni, dajemo potrebne dozvole i saglasnosti kako bi se projekti završavali u najkraćem mogućem roku i bili kvalitetni – podvukao je Mali.\nGradonačelnik se zahvalio i predstavnicima gradskih preduzeća i republičkih organa na dosadašnjem angažovanjuu u vezi sa projektom „Beograd na vodi“. Firme koje su učestvovale u rekonstrukciji Beogradske zadruge su: „Minel-Schreder“, „LDC Eurolux“, „AS Commerce-Stan“, „MLS Exing“, „Gras Garden“, „Millenium team“, „Koto“, „Vladex“, „Šiping“, „Viacom VS“ i AGS.\nAS COMMERCE-STAN BEOGRAD, SRB\n011 3558 249\nMLS EXING BEOGRAD, SRB\n011 2656 140\nVLADEX BEOGRAD-BORČA, SRB\n011 3325 399\nEUROLUX CO BEOGRAD, SRB\n011 3228 152\nŠIPING BEOGRAD-ZEMUN, SRB\n011 2191 450


Razgovori o sukcesiji u Sarajevu 16. i 17. septembra – Magazin Plus\nHome/Razgovori o sukcesiji u Sarajevu 16. i 17. septembra\nRazgovori o sukcesiji u Sarajevu 16. i 17. septembra\nSjednica o sukcesiji predstavnika bivših jugoslovenskih republika biće održana 16. i 17. septembra u Sarajevu, a Srbija će, između ostalog, tražiti preraspodjelu vrijednosti u slučaju dvora Karađorđevića u Ankari, koji je pripao BiH, rekao je predstavnik Srbije Oliver Antić.\nOn je istakao da predmet sukcesije ne mogu biti predmeti nađeni u nedavno otvorenom takozvanom “Titovom sefu” u Narodnoj banci Srbije /NBS/, jer su oni privatno vlasništvo porodice Karađorđević.\nAntić očekuje da će na sjednici u Sarajevu biti razmotrena preraspodjela vrijednosti imovine biviše zajedničke države SFR Jugoslavije koja je predmet sukcesije.\n“Preispitaćemo i to, jer sukcesija podrazumeva podelu vrednosti. Ako neko ima osnova da, zbog istorijskog i kulturnog značaja, zatraži neke nepokretnosti da mu pripadnu, onda će on razliku isplatiti u novcu ili će dati neku drugu nepokretnost kao kompenzaciju za to”, rekao je Antić.\nOn je dodao da će tražiti preispitivanje da se BiH dodijeli dvor Karađorđevića u Ankari i da je to u skladu sa pravilima nasljeđivanja u svim republikama, navodeći da u preraspodjeli vrijednosti niko ne može da bude oštećen.\n“I to će biti na dnevnom redu i sve će da se završi kako treba. Besmislica je da kraljevski dvor Karađorvđevića sa svim kraljevskim insignijama, sa srpsko-vizantijskim stilom, dobije neko kome to ne znači ništa ili ne znači mnogo”, rekao je Antić i dodao da u BiH postoji spremnost da se ovo pitanje razmotri.\nAntić još nije mogao da kaže čime bi to Srbija kompenzirala, dodajući se o svemu može dogovoriti.\nOn je rekao da će na sastanku u Sarajevu biti riječi o nekim pitanjima koja su ranije dogovorena, ali nisu ispoštovana, ali i da ima “nekih pitanja koja treba da se konstatuju, jer neki ne razumiju šta je sukcesija”.\nAntić je naveo da će na dnevnom redu tog sastanka biti riječi i o podjeli diplomatsko-konzularnih predstavništava, pitanjima vlasništva te ocijenio da je ranije bio potpuno neravnomjerno raspoređen proces sukcesije i da su “neke strane bile zainteresovane isključivo samo za jedne anekse iz dogovora o sukcesiji, a druge su zanemarivale”.\n“Učinjen je potpuni disbalans i sukcesija se neravnomerno `kretala`.\nPri tome su se neke stvari činile bez ikakvog pravnog osnova, jer je bilo podele pokretnih stvari a da se nije prethodno vršila procena njihove vrednosti”, rekao je Antić, pojašnjavajući da sukcesija podrazmijeva raspodjelu vrijednosti.\nOn je naveo da ponekad pokretne stvari, kao što su umjetničke slike, namještaj iz epoha, bibliofilski primjerci izuzetno vrijednih knjiga, mogu biti skuplji od nepokretnih.\n“Nije vršena procena, što je skandal. Kakvo je to nasleđivanje ako se ne zna kolika je vrednost stvari. Pa kako će to da uđe u naslednu kvotu. U situaciji kada se ne vrši procena moguće je i vršenje krivičnih dela”, istakao je Antić.\nKada se govori o diplomatsko-konzularnim predstanvištvima, Srbija je dobila 39,5 odsto, a BiH 15 odsto, a kada je riječ o devizno-finansijskim sredstvima, Srbija ima 38 odsto, a BiH 15,5 odsto.\nHoroskop: Klikni na datum rođenja i saznaj kakva si osoba\nRukomet: Kadeti u grupi s Danskom, Francuskom i Bugarskom - Pripreme u Konjicu


Sportske.net - Nejmarova sestra na putu ka slavi\nNejmarova sestra na putu ka slavi\nRafaela Bekran, mlađa sestra mlade fudbalske zvezde iz Brazila Nejmara, objavila je nekoliko svojih fotografija na Tviteru i Instagramu, kako bi privukla pažnju na sebe jer želi da se probije na svetsku scenu kao fotomodel.\nNejmarova 17-godišnja sestra, koja je veoma vezana za svog starijeg brata, napadača Santosa koji je pod budnim okom Barselone, "okačila" je par svojih fotografija na svojim profilima na društvenim mrežama, ne bi li se tako promovisala kao budući fotomodel, zanimanje kojim bi volela da se bavi.\nRafaela, koja prema navodima stranih medija, veoma liči na svog brata, pored svojih fotografija, objavila je i fotografiju na kojoj se nalazi zajedno sa svojim, za sada, daleko poznatijim bratom.\nMlada entuzijastkinja, koja prati modne trendove i koja obožava da obilazi restorane sa svojim bratom, trenutno se nalazi u Londonu sa svojim bratom, kojeg očekuje sutra prijateljski meč sa Rusijom na "Stamford Bridžu".\nImpresivne fotografije mlade Rafaele postale su prava senzacija u Brazilu, gde je možda u ovom trenutku i popularnija od svog starijeg brata.


Mitrovica: Protest Srba sa severa Kosova protiv sporazuma, april 2013.\nDržavni vrh Srbije je odlučan, sporazum sa Prištinom biće implementiran, hteli to lideri Srba sa severa Kosova ili ne. Oni sa juga plan su prihvatili, dok ga čelnici sa severa i odbornici tamošnjih opština odbijaju kao “štetan”. Kako stvari, međutim, stoje, tvrdokorno ostajanje na toj poziciji može im se samo vratiti kao bumerang jer nije lako zamisliti da će opstati njihova politika u situaciji kada su se pozicionisali protiv svih – i protiv politike Srbije, i protiv politike Prištine i protiv politike međunarodne zajednice.\nPremijer Ivica Dačić rezolutniji je nego ikad. Srbija će, kaže, junu sigurno dobiti datum početka pristupnih pregovora sa Evropskom unijom, došlo se do tačke kada se ne može nazad:\n“Želimo da Srbija bude dobra vest u svetu... Nadam se da će u toku ove nedelje doći do zaključenja plana implementacije sporazuma”.\nNačelnik kosovsko-mitrovačkog okruga Radenko Nedeljković, međutim, tera svoju priču. Odbija da prihvati briselski dogovor i nevešto uvijeno poziva odbornike četiri opštine na severu da to isto učine kad im u nedelju stigne vicepremijer Aleksandar Vučić. Briselski dokument za naš program ovako opisuje:\n„Mislim da ovaj sporazum ne daje dovoljno garancija srpskom narodu“.\nUpitan ima li prostora za postizanje kompromisa sa Beogradom, ovako odgovara:\n„Mi nemamo rezervnu državu, ali i ta država, i ta vlada, nema rezervne Srbe. Znači da smo upućeni jedni na druge i svakako da treba da saslušamo argumente koje iznosi Vlada, a da istovremeno i predstavnici Vlade saslušaju argumente koje iznosimo mi“.\nIstovremeno, funkcioner Srpske napredne sranke iz Leposavića Bojan Jakovljević za RSE kaže da, hipotetički, prostor za dogovor, ipak, postoji:\n„ Da li postoji prostor za dogovor. Mislim da da. Opiranje postoji na prvi papir. Hajde da vidimo šta piše u tom planu. Dakle, moramo da vidimo plan implementacije da bismo mogli da se odredimo prema čitavoj toj stvari“.\nDržavni dvojac Srbije Ivica Dačić i Aleksandar Vučić svesni su da bi opiranje Srba sa severa Kosova briselskom sporazumu nanelo štetu i zato, uz dosta strpljenja, još uvek nastoje da uvere severne prvake da je plan maksimum onoga što se moglo postići i da ne samo što neće ugroziti nego će maksimalno garantovati njihova prava.\nVremena, međutim, nije ostalo još mnogo. Vučić u nedelju ide na sever Kosova na sastanak sa odbornicima četiri skupštine opština. Uz još uvek benevolentno smiren ton, on, međutim, emituje i poneku upozoravajuću, pa i lako preteću notu.\n„Idem na Kosovo i Metohiju zato što sam siguran da negde na kraju ti ljudi razmišljaju o svojoj sudbini, a ne samo o tome kako će politički nekome da zadaju udarac i ne samo o tome kako neki misle da umesto deset imaju petnaest stanova i da i dalje na muci naroda mogu da grade svoje političke karijere, kao što su to radili do sad“, rekao je Vučić.\nProtiv Vlade Srbije, Kosova i međunarodne zajednice\nLiderima Srba sa severa Kosova u sve više ovako se zgušnjavajućim okolnostima, i nije baš ostalo mnogo manevarskog prostora. Našli su se u gotovo u potpunom okruženju: na jednoj strani stoje potpuno sami, a na drugoj su svi ostali koji sporazum prihvataju – njihovi sunarondici južno od Ibra, Beograd, Priština, Brisel i Vašington. Ako se preigraju i odbiju da uvide, to će im se vratiti kao bumerang.\nA nije da im nisu stizale miksovane poruke koje su emitovale i apele i upozorenja. Prethodnih dana se i od premijera Dačića moglo čuti štošta o tome koliko stanova ti severni lideri imaju po Beogradu i evropskim prestonicama, ali i nešto kao jedva skrivena pretnja da Srbija ima finansijske instrumente da njihov otpor savlada.\nS obzirom na takve okolnosti, Nenad Đurđević, koordinator Foruma za etničke odnose, ocenjuje da lideri Srba sa severa Kosova nemaju gotovo nikakav manevarski prostor:\n„Ne mogu da zamislim da je moguća njihova autonomna politika koja bi na duge staze bila održiva. Jednostavno, sada je mali manevarski prostor za predstavnike Srba sa severa Kosova da imaju dobro uporište dok se simultano suprotstavljaju i politici Vlade Srbije, i Vladi u Prištini i međunarodnoj zajednici“.\nUkoliko, pak, lideri sa severa Kosova opstanu u svom rezolutnom otporu briselskom sporazumu i njegovoj implementaciji, izbori na Kosovu koji slede na jesen mogli bi ih katapultirati na marginu, veruje naš sagovornik:\n„Mislim da će oni biti marginalizovani i da će, samim tim, kosovski Srbi na severu biti oslabljeni. Zato je važno da uđu u proces, kako bi onda kroz kosovske izbore mogli da budu i legalni i legitimni predstavnici građana i da, u sistemu koji je predviđen zastupaju svoja prava. Dakle, mislim da je to poslednja prilika za njihovu političku legitimizaciju koja znači zaštitu njihovih interesa na severu”.\nPre nego što čelnici sa severa Kosova odbiju da prihvate briselski sporazum, preporučuje Đurđević, uputno bi bilo da se sete kako su tragično završili slučajevi tokom raspada bivše Jugoslavije kada su se mnogi nuđeni kompromisni planovi odbijali i umesto toga pravile nekakve vlade i autonomne skupštine van tokova realnosti.\nŠta očekuje Vučića na Kosovu\nKosovski Srbi u Beogradu: Približeni stavovi o primeni sporazuma\nPredstavnici Srba sa severa Kosova mole Rusiju za pomoć\nHoće li Srbi južno od Ibra konačno postati vidljivi Beogradu?


EU Trampu: Protekcionizam vodi u ćorsokak – BiGportal.ba\nEU Trampu: Protekcionizam vodi u ćorsokak\nEvropska unija je pozvala danas predsjednika SAD Donalda Trampa da ne ide putem protekcionizma koji vodi u “ćorsokak”, i upozorila na štete koje može nanijeti trgovinski rat zbog novih američkih tarifa na čelik i aluminijum.\nU razgovorima u Briselu, ministri ekonomije i finansija zemalja EU istakli su da najveći trgovinski blok na svijetu podržava slobodnu i otvorenu trgovinu, ali da će njenih 28 članica reagovati ako budu na meti američkih carina koje treba da stupe na snagu sljedeće nedjelje, prenosi agencija AP.\n“Zabrinuti smo zbog mogućnosti trgovinskog rata između Sjedinjenih Država i EU jer vjerujemo da će u njemu svi biti samo gubitnici. Mi smatramo da je protekcionizam ćorsokak”, izjavio je novinarima francuski ministar ekonomije Bruno Le Mer.\nŠpanski ministar ekonomije Roman Eskolano Olivares rekao je da je “protekcionizam uvijek politička i istorijska greška”.\nIstovremeno, njemački ministar finansija Peter Altmajer poručuje da je “odgovornost svih da očuvaju pravednu i što otvoreniju međunarodnu trgovinu”, dok je njegov holandski kolega Vopke Hukstra mišljenja da su trgovinske tarife “loša ideja”.\n“Loše su po građane Evrope, po građane Holandije i ispostaviće se kao loše i za američke građane”, kazao je on.\nTramp je danas tvitovao da će ministar trgovine SAD Vilbur Ros razgovarati s predstavnicima EU o evropskim tarifama, koje su, prema tvrdnjama Trampa, nepravedne po SAD.\nAmerički predsjednik je potpisao u četvrtak, 8. marta, ukaz o uvođenju tarife od 25 odsto na uvoz čelika i od 10 odsto na uvoz aluminijuma. Od tarifa su, za sada, izuzeti Meksiko i Kanada. Tramp smatra da na taj način štiti američke radnike, a saveznici SAD-a su najavili da će uzvratiti na spornu mjeru.\nTramp je proteklog vikenda ponovo zatražio od EU da obustavi trgovinske prepreke za proizvode iz SAD, navodeći da postoje “božanstvene članice Evropske unije koje tretiraju SAD veoma loše u oblasti trgovine”.


Da li NATO steže obruč oko Srbije? | Web-Tribune.com\nHome / TEMA DANA / Da li NATO steže obruč oko Srbije?\nKada 5. juna Crna Gora i formalno bude postala 29. članica NATO pakta, Srbija će se potpuno naći u okruženju zemalja članica ove vojne alijanse ili bar zemalja u kojima su prisutne njene trupe.\nTakođe, vojne snage NATO, po imenom KFOR-a nalaze se i na teritoriji Srbije, tačnije Kosova i Metohije. Istovremeno, u javnosti su se pojavile informacije da Zapad pritiska Beograd da zatvori Rusko-srpski humanitarni centar u Nišu, koga pojedini označavaju kao rusku bazu u Srbiji. Sa tim u vezi, postavlja se pitanje da li NATO steže obruč oko Srbije?\nNATO članice su Hrvatska, Mađarska, Rumunija, Bugarska, Albanija i uskoro Crna Gora, na Kosovu i Metohiji i Bosni i Hercegovini su pristune trupe alijanse, dok iste te trupe nesmetano prolaze kroz Makedoniju. Jednom rečju, Srbija se nalazi u potpunom okruženju ovog vojnog pakta.\nIstovremeno, pomenute zemlje regiona, pre nego što su postale članice Evropske unije, pristupile su prvobitno NATO-u. Članstvo u EU je i primarni i jasno deklarisani cilj Srbije.\nKada se sve to uzme u obzir, postavlja se pitanje da li Brisel, koji je sedište i EU i NATO pritiska Beograd da se pridruži vojnoj alijansi?\nDodatne sumnje da je tako podgrejala je i izjava šefa srpske diplomatije Ivice Dačić. On je najavio da će pokrenuti inicijativu kod premijera Aleksandra Vučića za rešavanje diplomatskog statusa srpsko-ruskog humanitarnog centra u Nišu.\nTako njegova rečenica je pojedinima zazvučala kao vid pritiska da Srbija okrene leđa Rusiji. Tim teorijama u prilog ide i tek završena poseta američkih kongresmena regionu.\nDelegacija Predstavničkog doma Sjedinjenih Američkih Država ove nedelje posetila je zemlje Balkana, ali ne i Srbiju, kako bi se upoznala sa izazovima spoljne politike i dešavanjima sa kojima se ove države suočavaju.\nDelegacija koju predvodi kongresmen Bob Gudlat, predsedavajući Komisije Predstavničkog doma za pravosuđe, posetila je Bosnu i Hercegovinu, Makedoniju, Albaniju, a poseta je završena u petak na Kosovu.\nTokom sastanka sa kosovskim ministrom spoljnih poslova u ostavci, Enverom Hodžajem, bilo je reči o poslednjim dešavanjima u regionu, kao i pokušajima Rusije da utiče na Balkan, „suprostavljajući se zapadnim zemljama i ometajući put evroatlantske integracije zemljama Balkana“, navodi se u saopštenju.\nSa druge strane, premijer i izabrani predsednik Aleksandar Vučić, koji je imao više susreta sa generalnim sekretarom NATO-a Jensom Stoltenbergom, više puta je ponovio da nije bilo pritisaka u pravcu učlanjenja Srbije u NATO. Rekao je da Alijansa poštuje vojnu neutralnost Srbije, ali i da je NATO jedan od prvih partnera naše zemlje kada je reč o očuvanju mira, stabilnosti i ekonomskog napretka.\nTakođe, premijer je naglasio da je za nas prisustvo i ostanak Kfora na Kosovu i Metohiji od velikog značaja.\nSa njim se slažu i naši sagovornici.\n– Mi se nalazimo u NATO okruženju i prirodno je da sarađujemo sa Alijansom. Takođe je NATO od presudne važnosti za bezbednost srpskog naroda na Kosovu i Metohiji.\nSa druge strane, Ruska Federacija sa nama ima veoma značajnu bilateralnu vojnu saradnju, ali Rusija nema ambicije niti ciljeve da ostvari vojno prisustvo na Balkanu – rekao je nedavno za Telegraf, Milovan Drecun, narodni poslanik i šef stalne delegacije Narodne skupštine u Parlamentarnoj Skupštini ODKB-a, ruskog pandana NATO paktu.\nJako je bitno da postoji mogućnost intezivne saradnje sa NATO, jer smo okruženi državama-članicima, rekao je za naš portal Dragan Đukanović, potpredsednik Centra za spoljnu politiku.\n– Alijansa nam je bitna da garantuje bezbednost Srba na Kosovu i Metohiji. Interes je Srbije u ovom trenutku, što tešnjiji odnosi, uz očuvanje načela vojne neutralnosti – kaže Đukanović.\nNATO nastoji da popuni prazan prostor da sve države Balkana uključi u svoje redove, ali ne treba očekivati da će alijansa agresivno delovati protiv Srbije, smatra politički analitičar Dragomir Anđelković.\nNATO je iznutra podeljen. Tu postoje razne struje i ideje. Ni SAD nisu iste posle pobede Trampa. Treba biti svestan da se NATO širi, ali ne mislim da je to primarno usmereno protiv Srbije – napomenuo je Anđelković.\nTags Crna Gora NATO Vojna alijansa\nPrevious Vučić: „Već pet godina me ubeđuju da ga ima negde drugde, nema, ima ga samo u Rusiji..“\nNext STIGLO UPOZORENJE IZ RUSIJE: Ovo je tačan datum početka rata i stvaranja „VELIKE ALBANIJE“


UniCredit među bankama optuženim za kartel u trgovini državnim obveznicama zemalja eurozone – The PRESTIGE\nJP Morgan: Bitkoin je u prednosti jer se bolje takmiči sa zlatom prije satPad ekonomije eurozone najveći od Drugog svjetskog rata prije 59 minutaCoca-Cola će smanjiti broj brendova za 50 odsto prije satBitcoin ponovo iznad 13.000 dolara prije satLidl stiže u BiH 2022. godine prije satMa: IPO Alibabe biće najveći u istoriji prije satToronto Reptorsi se sele u Lujvil? jučeHoteli se pretvaraju u poslovne jedinice i staračke domove jučeWhatsApp će omogućiti trgovinu putem aplikacije jučeAdidas prodaje Reebok juče\nBanke 13.04.2019. italija, UniCredit Bank\nNajveća italijanska banka UniCredit objavila je da je u grupi banaka optuženih za kartel u trgovini državnim obveznicama zemalja eurozone u razdoblju od 2007. do 2012., u vrijeme finansijske krize u Evropi.\nItalijanska banka objavila je tu informaciju sinoć na zahtjev italijanskog regulatora, više od dva mjeseca nakon što je Evropska komisija izvijestila da su neki trgovci u osam neimenovanih banaka razmjenjivali osjetljive informacije i koordinirali strategiju trgovanja obveznicama denominiranim u eurima.\nTrgovci su se prema saopštenju EK iz januara navodno dogovarali uglavnom putem neformalnih kanala za komunikaciju na Internetu. Optužba ne podrazumijeva da je kršenje propisa o tržištu bilo uvriježena praksa u sektoru trgovine obveznicama zemalja eurozone, poručili su tada iz Brisela.\nNeimenovani upućeni izvor kazao je danas da je u slučaju UniCredita istraga možda povezana s transakcijama niže rangiranog trgovca obveznicama koji je nekoliko mjeseci radio u UniCreditovoj njemačkoj podružnici. Trgovac nije imao pristup primarnom tržištu obveznica, tvrdi izvor, ne navodeći pojedinosti.\nU sinoć objavljenom saopštenju italijanske banke navodi se da Brisel sumnja da su pojedine njihove podružnice prekršile propise koji zabranjuju kartelsko udruživanje. Dodaje se i da bi banka mogla dobiti novčanu kaznu.\nTa je mogućnost ipak jako mala, procjenjuju u banci.\nPrema evropskim propisima, kompanije koje prekrše propise o ravnopravnom tržitu mogu biti kažnjene novčanom kaznom u visini do 10 posto globalnih prihoda.\nUpitan da prokomentariše istragu, izvršni direktor UniCredita Jean Pierre Mustier novinarima je danas na marginama glavne skupštine dioničara u Milanu odgovorio: “Kada biste znali šta ja znam, poslužili biste se naslovom Shakespeareove komedije – ′puno buke ni oko čega′”.\nMustier nije želio da kaže hoće li banka rezervisati novac za pokrivanje eventualne kazne.\nIz banke su saopštili da “na temelju aktualnih informacija nije moguće pouzdano procijeniti iznos eventualne kazne”.\nAnalitičari američke banke Jefferies procjenjuju da bi mogla iznositi maksimalno oko dvije milijarde eura.\nNajveća banka eurozone zabilježila prvi gubitak u istoriji


"Paralelne linije" - Izložba italijanskih i srpskih grafičara | (Vesti - 05. 12. 2013) Subotica.com\n"Paralelne linije" - Izložba italijanskih i srpskih grafičara\nU Modernoj galeriji “Likovni susret” Subotica će u ponedeljak, 9. decembra 2013. godine u 19 časova biti otvorena izložba italijanskih i srpskih grafičara,“Paralelne linije”. Izložba će biti otvorena do 20. decembra.\nIzložba je nastala kao saradnja Centra za grafiku u Beogradu i Međunarodnog centra za umetničku grafiku KAUS iz Urbina (Italija). Selekciju umetnika obavio je predsednik Međunarodnog centra za umetničku grafiku KAUS Đulijano Santini (Giuliano Santini).\nTroje grafičara iz Srbije, Danijela Fulgosi, Dimitrije Pecić i Jelena Sredanović, izlagalo je u nekoliko gradova Italije(Rimu, Verčeliju i Fanu). Krajem oktobra 2013. godine otvorena je izložba u Centru za grafiku u Beogradu gde su se pored naših grafičara predstavila i tri autora iz Italije, Alesandro Fornaći (Alessandro Fornaci), Roberto Đanineti (Gianinetti) i Đovani Pičini (Giovanni Piccini).\nCilj ove saradnje, kako je saopštio Centar za grafiku, jeste upoznavanje stručne i šire javnosti u Italiji sa grafičarima iz Srbije povezanih figurativnim izrazom, kao i grafičkim tehnikama drvorezom i linorezom. Takođe, izbor italijanskih umetnika jedan je od mogućih pogleda na italijansku grafiku danas.\nIzložbu “Paralelne linije” otvoriće Jelena Sredanović a publika će je moći posetiti do 20. decembra 2013. godine.


Sve je više tinejdžerskih trudnoća : Nadlanu.com\nSve je više tinejdžerskih trudnoća\nObjavljeno 15. sep 2013. / 09:23:24\nPrema zvaničnim podacima Instituta za javno zdravlje, u Srbiji se godišnje izvrši oko 20.000 abortusa, ali nezvanični podaci pokazuju da je taj broj znatno veći i da dostiže i 150.000.\nVećina abortusa obavlja se u privatnim klinikama koje često nemaju dozvolu za vršenje ovih zahvata, pa ih i ne prijavljuju. Po procenama lekara, abortus se u Srbiji obavi kod svake dvanaeste žene starosti od 15 do 49 godina.\nStopa namernih prekida trudnoće u Srbiji dvostruko je veća od stope rađanja i iznosi 2,8 pobačaja po ženi. Skoro trećina žena koja se podvrgne abortusu kasnije nema decu.\n"Strašan je podatak da se svaki četvrti abortus obavi kod žene koja već ima četiri i više namernih pobačaja", kaže ginekolog Milanka Marović.\nZvanične statistike govore da je broj kiretaža koje se urade u državnim klinikama značajno manji nego pre nekoliko godina, a da se sve veći broj obavlja u privatnim ordinacijama uprkos velikoj razlici u ceni. U državnim klinikama za abortus je potrebno izdvojiti oko 100 evra, dok privatne klinike za ovu intervenciju traže nekoliko puta više.\nSvaki abortus sa sobom nosi rizik - kako za reproduktivno zdravlje, tako i za život pacijentkinje, a mnoge privatne klinike koje obavljaju ovaj zahvat nemaju odgovarajuće dozvole za to. Oni abortuse izvode ilegalno, što još više uvećava rizik od povrede, infekcije, krvarenja i trajnog steriliteta.\n"Sve većem broju abortusa doprinela je teška finansijska situacija i ekonomska kriza koja sa sobom nosi visoku nezposlenost, siromaštvo, stambene probleme i nizak nivo opšteg zdravstvenog obrazovanja. Žene u ruralnim područjima ne koriste zaštitu, a kako nemaju novca da podižu još dece, odlaze na abortuse", objašnjava sociolog Dragan Kostić.


Sljedeće godine počinje gradnja tramvajske pruge od Ilidže do Hrasnice - Akta.ba\n08.11.2019. 16:47 / Izvor: Akta.ba\nMinistar saobraćaja KS Adnan Šteta i načelnik Općine Ilidža Senaid Memić potpisali Sporazum o realizaciji projekta izgradnje tramvajske pruge Ilidža - Hrasnica. Kako je navedeno, izgradnja pruge počinje sljedeće godine, a procijenjena vrijednost projekta iznosi 40 miliona KM.\n"Ponosan sam što sam dio ovog tima koji je potpisao Sporazum o konačnom početku realizacije gradnje ove pruge. Ovo je projekat od visokog interesa za sve građane Kantona. Radi se o skoro 13 kilometara najmodernije niskopodne pruge u oba smjera, sa osam stajališta pod videonadzorom, dvije okretnice, modernim elektronskim sistemom naplate i vozilima sa videonadzorom", rekao je ministar Šteta te naglasio da Vladi KS ima cilj da u narednim godinama što je moguće više poveže sve općine ekološkim javnim prevozom.\nPrema najavama ministra Štete, gradnja pruge počinje naredne godine. Odmah će se formirati zajednički tim Ministarstva, općine i Gras-a koji će raditi na projektnim zadacima pruga kako bi se mogao raspisati javni poziv za izgradnju.\n"Radi se o trasi koja nije komplikovana jer njena gradnja neće zaustaviti saobraćaj s obzirom da će se graditi između dvije saobraćajnice", istakao je Šteta.\n"Našli smo zajednički interes da se san građana Ilidže star više od 40 godina konačno ostvari. Zajednička je odluka da iskoristimo već postojeći plan za izgradnju pruge. Već je dosta posla napravljeno. U dužini od 5 km, i širini 13-17 metara otkupljeno je više od 80 dunuma zemlje. Računamo da će sve to pokrenuti i oživiti industrijsku zonu u Famosu i naselje Hrasnicu koja je jedna od najljepših naselja u Sarajevu", rekao je načelnik Memić.\nSredstva za izgradnju će se obezbjediti iz vanjskog zaduženja odnosno kredita Evropske investicijske banke - EIB ili po potrebi iz dugih izvora finansiranja.\nProjekt izgradnje tramvajske pruge Ilidža - Hrasnica usklađen je sa Strategijom razvoja KS do 2020. i uvršten je u nacrt Programa javnih investicija KS za period 2020. - 2022. godine.\nPrivremeni izolatorij bit će u paviljonu Studentskog centra na Bjelavama\nNenadić obustavio godišnje odmore članova Kriznog štaba


Ružić: Napadi na Dačića pokušaj državnog udara\nŠef poslaničkog kluba Socijalističke partije Srbije (SPS) Branko Ružić ocenio je da su napadi na premijera Ivicu Dačića pokušaj državnog udara.\nRužić je u intervjuu za Danas, objavljenom na sajtu tog dnevnog lista, kazao da ne postoji nijedan valjan razlog da Dačić podnese ostavku ili da Vlada padne.\n"Srpska napredna stranka i (Aleksandar) Vučić ne stoje iza pokušaja diskreditacije premijera", ocenio je Ružić i naveo da bi opoziciji možda odgovaralo da lider socijalista podnese ostavku, ali da to nije logično očekivati.\nUpitan da li Vladu Srbije mogu da obore dokazi da se Dačić više puta viđao sa saradnikom Darka Šarića Rodoljubom Radulovićem, Dačić je kazao da je Vlada stabilna i da ne postoje politički, ili neki drugi razlozi da se ona obori.\nRužić je ocenio i da poverenje između SNS i SPS nije poljuljano.


Da li se Srbija približila priznanju Kosova? | KoSSev\nMarko Jakšić: I ranije sam imao priliku da vidim da je opozicija u Prištini, a naročito Samoopredeljenje, demonstrirala kada je Borko Stefanović, tadašnji šef pregovaračkog tima vlade Srbije, potpisivao sporazume koji su apsolutno išli u prilog albanskoj strani. Prvo, normalno je da svaka opozicija kritikuje vlast, a drugo - ona je ovim demonstracijama “peglala“ loše političke poteze aktuelne vlasti u Beogradu. Setite se samo da je albanska opozicija demonstrirala i zbog dolaska EULEX-a, a svi znamo da EULEX nije bio u interesu Srba. Zato je ondašnja vlast Borisa Tadića, a to radi i sadašnja vlast Aleksandra Vučića, znala da kaže: “Eto, vidite koliko smo u pravu - da nismo, ne bi se bunila opozicija u Prištini“.\nRadmila Trajković: Logično je da će morati da ih poštuje. Ja ne znam kako bi drugačije ta zajednica mogla da radi, s obzirom da predsednik Srbije,Tomislav Nikolić, nije ispunio obećanje da će Zajednica srpskih opština normativnim aktima biti povezana i sa Beogradom. Ne vidimo niti da Ustavni sud Srbije pravi ekspertizu tih sporazuma, niti imamo nagoveštaje nekog zakona kojim bi se preko Ustava Srbije legalizovala Zajednicu srpskih opština. Nama je ostalo da svoju budućnost gledamo u okviru zakonodavstva Kosova i Metohije.\nMarko Jakšić: Mislim da je to velika prevara, imajući u vidu da svaka država u svetu ima svoj poseban telefonski kod. S druge strane, postoji granica između Kosova i Srbije koja nije statusno neutralna, koliko god nam iz Beograda govorili da jeste. Oni nisu u pravu kada kažu da su svi ti sporazumi u skladu sa Ustavom Srbije. Mi otprilike imamo četiri presude Ustavnog suda Srbije o slobodi kretanja, granicama i svim drugim stvarima, gde taj sud kaže da vlada drastično krši ustav potpisivanjem brojnih sporazuma sa Prištinom.


Odaberite školu koja će vam doneti zaposlenje i novac: najplaćenija zanimanja u Srbiji\nA. J. 13. februara 2018. 13:00\nUpis u srednje škole i na fakultete je sve bliže, a na mlade ljude u odabiru prave škole i budućeg zanimanja može uticati i visina plate i mogućnost zaposlenja nakon završene škole. Zbog toga je dobro znati koja su najlpaćenija zanimanja u našoj zemlji.\nLideri po primanjima tokom prošle godine bili su programeri, piloti, zatim menadžeri i konsultanti, prenose domaći mediji.\nProgrameri su tokom prošle godine zarađivali 179.822 dinara mesečno, piloti, odnosno zaposleni u vazdušnom saobraćaju primali su 166.642 dinara.\nIspod njih se nalaze menadžeri i konsultanti sa primanjima od 129.546 dinara, kao i reklamiranje i istraživanje tržišta sa platom od 121.399 dinara.\nPlate su takođe visoke i u eksplotaciji nafte, rudarstvu, ali i proizvodnji duvanskih proizvoda, pa je tako prosek plate u celom rudarstvu bio 75.078 dinara. Međutim, oni koji su bave uslužnim delatnostima u ovoj grani proizvodnje, primaju i do 130.525 dinara mesečno. Zaposleni u eksplotaciji nafte i prirodnog gasa imaju platu od 111.132 dinara.\nUčenici plaćali lažne dojave bombe u školama zbog kontrolnog\nAlarmatno u Nemačkoj: Hitno traže radnike, rekordan manjak\nPodigla prašinu: Poznata glumica, dobitnica Oskara otkrila zašto…\nU prerađivačkoj industriji prosek plata je 45.949 dinara, a najviše su zaradili oni koji se bave naftom i to 113.186 dinara. Oni koji se bave duvanom, zaradili su malo manje od „naftaša“ sa platom od 112.537 dinara.\nIznad proseka se nalaze i oni koji se nalaze na radnim mestima vezanim za proizvodnju računara sa primanjima od 88.155 dinara, kao i farmaceuti koji su primili naknadu za svoj rad u iznosu od 86.420 dinara.\nVisoke plate dobijaju i oni koji su zaposleni u snabdevanju električnom energijom, gasom i parom gde je prosečna plata 78.423 dinara.\nTakođe treba pomenuti i finansijske delatnosti gde je prosek 87.009 dinara, a posebno bankarstvo gde su plate 100.558 dinara.\nUznemirujući snimci: Učenici beže dok pomahnitali napadač…\nStrava u srednjoj školi u SAD, jedna žrtva i 3 ranjenih u…\nPreporučuje se HITNO ukidanje prijemnih za fakultete u…